url: =Papi pa Tangthu. - Laibu Saal\nHome > Thuluui/Articles > Papi pa Tangthu.\nPapi pa Tangthu.\nNi danglai-in khamtung gam khuaneu khat ah Nungak Khat leh Tangval khat hong ki nak ngaihlua mahmah mawk uh a hih manin, Na khempeuh nungngat lianin Itna bek hong mitsuan uh a hihmanin ong ki teeng giap uh hi.Hong ki ten’ khit uh kum Khat hong cinciang a mit uh ong vaakta a hihman itna bek ong mu nawnloin Bang teng hong muhbeh uh hiam cih leh,Inn ginalo pi Khat sung a,omom a hihlam,Khantawn a Lokhawh bek tawh ki vak ding a hilam,Leh a mau gamh a luahding tu leh ta te tungah gamh a,a nutsiat ding uhpen lobuk leh Tu leh Hei bek mah himawk ve e cihpen a nupa un hong mu khia uhhi.Tua leh a Pasal in a zi kiang ah Lawm aw, bangbang hi leh kei pen Malaysia ah vapai-in sum vazong khia limlim leng hoihlo ding hiam a cih leh a Zi inzong “aw himah ei U “ ci-in hong thukim hi.\nA Pasal khualzin dingin hong ki thawi khit ciang a zi kiang ah thu Khat hong vai khak hi, “Ngaihno aw, ken nang hong it in hong ngai mahmah hing, ka omna peuhpeuh ah nang kong itna Vang tangin itna khuambang khoin ciampel lodingka hi aw,... “ Nang e ci-in a zi a dot leh “kei zong maw U nang bek a’ ka hi a,nang bek ading ka hi,hong muangin maw”, ci-in ki it natawh mittui mualtuang kawmin nui pailpual kawmin Khat leh Khat itna kam a ki vaikhak khit uhciang in,papi pa zong khual zindingin,a nungzang ah bag neu(commando) te dimtak a van a ki tun philphel khat leh a angah thungip khat kuahin tua sungah a zi ann huansaksa a sunsiah ding a luum litlit tawh lampi ah a dawnzel ding tuithawl leh Zo Aktui pawlkhat puain inn pan khualzin dingin hong ding khiata hi.Lungleng kawmtakin zolengthe khuan ciaiciai na Zogam mual leh guamte hong kantanin Kha khat bang hong sawtciang Malaysia gam hong tungta hi.A zi-in zong a omna pan in sun leh zan in,a Pasal ading thu na ngetsak hi.papi pa zong Nasep hong zong pahin pu(boss) kician a Dik mahmah khat hong mukha lian hi.A nasepna a pu kianga,”pu aw hihteng ah sum thalawh a kong omsung ka khasum ding khempeuh hong kholsakin ka ciahding ciang a vekin hong pia panin”, ci-in, a gen leh a pu zong thukim In a sumteng a kholsak hi.\nKum Sawmle giat a sawtkhit ciangin a pu kiangah “pu aw, kei ciah nuamta ingh Hehpihna tawh ka sum nong kholsakte nong piathei ta diam?”,a cih leh a pu in, “ kei a dingin citak takin kum tampi sung ka na ong sepsak na hih manin Lungdam mahmah ingh, Na sum kong kholsakte kong piading hi. A hi zongin Na sum thalawh sa teng kong piakmain teel ding thu Nih kong pia nuam hi. Tua Nih te lakah kha bek kong piading hi. Na ngaihsut khit ciang hong dawngin maw”,a cih leh nasem pa inzong “aw le pu,” bang a hia ka teel ding thu Nih te ong genve leh pu”, a pu in, “Kum Sawmle Giat sung na thalawhsa Sum deihzaw maw,A hihkei leh thu Thum tawh hilhkholhna (Three Advice) Khat penpen teel o leh ! A cih hi.\nNasem Papi pa in zong limtakin hong ngaih sunsun a,a ni Nih khit ciangin a pu kiangah hong paikik a,hih bangin a khensatna hong genkhia hi. “Pu aw, bangbang hi leh ka thalawhsa sumte pen koihphot ni-in hilhkholhna thu Thum Na cihte pen hong pia zawin”, a ci hi.A Pu zong nui hiauhuau kawmsa in nasem Papi pa tungah hilhkholhna thu Thum te hong gen hi.\n1.Na nuntak sungin ngaklah luatna hangin lamdawt tawn kha peuhmah kei-in, lamdawt pen tamman mahmah a hih manin, nuntakna na ngawn ki taanlawh thei hi.\n2. Thupiang Khat peuhpeuh munuam/theinuam tengtung pah kei-in,nang a dingin na siat tuahna ding hithei hi.\n3. Na heh laitak,na lunggim laitakin thu khensat kha kei-in tua khensatna in a tawpna ah dahna leh a ki bawlpha thei nawnlo ki sikkikna hong suak kha ding hi.”, cihteng a gen khit ciangin Annlum (Bread) tun Thum pia a, a maasa annlum Nih te pen inn ciahna lampi ah na nekding hi a, a Thum Na Annlum pen inn na tunciang a ding a hihi.”a ci hi.\nTuazan hong bei-in zingsang hong tunciang In a pu pa in, nasem papi pa a inn panin a tenna Zogam lam zuan dingin hong kha khiata hi. Papi pa zong lawptakin a ngaihno angkawi sianglam zuanin khualzin hong ki panta hi. Mun khat panin khualzin midang khat tawh hong ki mukha uh hi. Khualzin pa in,” Lawm nang koilampan koiah paiding,” a cih leh Papi pa in kum tampi Ka nutsiatsa Ka pianna Zogam zuanding hiveng aw,” a ci hi.Khualzin pa in, “ kei zong tualam zuan a paiding ka hi a, ken lamdawt khat Ka theihi tua lampi tawn lehang ni Sawm Nih paina ding lampi pen ni Nga bektawh ki tungziau hi.!\nA ci leh Papi pa zong inn tungbaih nuamlua a hih manin, khualzin pa hong zuipah lian hi,munkhat hongtun laitak un, Papi pa a gilkialin a pu piak annlum maasa hong phawklian hi.”lamdawt tawnken”! Tua panin Papi pa hong ki leh vingveng a, a lampi zuihngei mah hong zuikik hi.A lamdawt zuihna lampi ah AMBUSH gamlumna husa za hi. Tua, lamdawt ah migilo te a omden na himawk hi.A khualzin na maaban hong zom a, khua Khat hong tung leuleu hi.Ni tumta a hih manin khua sungah zintun nading a zonleh inndei neu Khat a nei mipa khat tawh hong kimu in tua pa kiang ah hongtung hi.\nZan a ih mut laitakin khuasung ah a ngaih mahmah aw ging Khat in phawngvak in, thakhain thoto vatin kongkhak lam delhin konghong dingin a ki thawilian leh Annlum Nih na hong phawklian a hih manin “thupiang khat peuhpeuh theinuam tengtung dahin”; Konghong lo in a lupna hong zuankikhi.Zingsang ciangin inn nei pa in zankim ciang hih khuasung ah Sahang hong pai-in hawk biabua thei mawk a,kongkhak na kalhloh khakding ka laungel hiven bang mah na cihloh lungdam ngelhang ei”, ci hiat mawk a hih manin lawmpa lausan peuh mah hi.\nA khualzinna maaban hong zom leuleu a,inn hong naih deuhdeuh ta hi.A khua uh hong ki galmuhta hi, lawp mahmah in inn tungding bekbek lungsim ah om a hih manin lampai lambang phawklo liang in, bilpaang ah huih ham velvel liangin hong nawhpai mahmah leh khuamial khit ciang khuasung hong tungzo pan hi.A inn a gal et leh sawnkhiat/tawlet panin meitang thilthial a galmuh hi. Lungdam mahmah na tawh maitai takin tua meitang lam hongzuat leh a maitaina teng hong kikhel vatin maigumna, sinsona, maisuah tawh hong ki laihvat mawk hi.A muh thupiang hang a hihi.A inn a, sawnkhiat/tawlet pan a,a muh meitang nuai ah,a muhpen a hi leh a it mahmah a zi bek na hilo mawkin Pasal dang khat tawhzong na hi mawk hi. A mitnuai phapha in a et phatpat hang a zi pen Pasal dang khat tawh a maa lamsa bukno sungah a Na om hi mawk hi.A heh naksuah lua mahmah a hih manin ka zi tawh a ompih pa tawh that khawm ning ci-in hong ngaihsun hi.A kawng a apuak Namsau hong dokkhia in hehluatna lungsim tampi tawh a zi leh a ompih Pasal thatdingin hong naihta hi. Kongkhak a hon maa deuhin a pu piak Annlum Thum na hong phawk kha lian hi. “Na heh laitakin thu khensat kei-in”, Papi pa zong hong ki leh kik in,khua nawl ah khuavak dong om in, tuazan pen ngaihsutna tampi tawh zingkhua hong vaak hi.\nZingsang ni hong suah ciangin thu Khat hong ngaihsun a, “bangbang a hi zong ka zi pen that kei ning, a man kei tungah kam ciamhong peel in kei sang a it zawk Khat nei a hihteh pha mawh kei, kei a dingin ciampel na hi zong hong en in kei ! Nang a dingin tongciam peello vaibang hong cita ingh,kei mah Zotaang .... zubang nong nial a keisang paalzaw siangah sambang nong zalsan,...... ci-in va bansah ningin tua khitteh ka Pu kiang ah paikikin, nasem dingin ngen kiklel ning”,ci-in lungsim maikhing takin a inn lam hong zuan hi. A zi zingtho ann huan nading singkhuah ladingin inn pua ah a pusuah leh inn lam zuan a hong pai a Pasal na galmuh hi.Tua ciangin a singkhuah tawilai thalpaih lianin, lungsim bei thanem tak a hong pai niangniang a Pasal lam zuanin hong tai vingveng a, ngawng kawi-in Lungdam lua a hih manin a khitui luangin, bang mah dang gentheilo in a kikah ni loh uhhi.\nA Pasal thugen hong ki pan in “Lawm aw, lamdang hongsa mahmah ingh nong it takpi ding ciampeello takpi ding a kong lamet man a kei a gamla pi pekpan kum SawmNih bang a sawt hang nang kiang longal ci a, ka lenna singdang gamah liapaal melhoih tampi te zubang na nial hiveng ki awilua teh hih bang a nong bawl lawmlawm,”a cih leh, a sam in a-liah lungdam luankhi tawh a kidim a kun ngiungeu a zi pen lamdang sakna tawh thakhatin hong dakto vat a, “bang maw, bang maw U, kei bangci maw”, a cih saisai leh a lawm pa in, “ Lawm aw ki theihmawh bawl sese dahin tun nong muh pan hang kei zan-nitakin ih inn kong tungkhin ta hi,Zan-nitakin inn sungah Pasal dang Khat tawh na om ka mit tektek tawh kong muh hi,ka nasepna pu pa hong thu hilhna a phawk kiklo hileng na Nih vua hong that ding a ngaihsun khin hing,” a cih leh a zi-in a khut te Nih tawh a ludom kawmin kamka lela sain, mit telela in a Pasal en a gending bangmah theilo in, “ Aw TOPA, KA PASIAN,” ci-in hong awng khia lela hi.Tua awtna awging a zakciang inn sung panin tangvalno khat hong taikhia lian hi.A Pasal in a zi kiangah enve Zan-nitak a na om khoppih pa tunzong huatak ah a omve ,“ a cih leh a zi-in hong leh et hi, tua tangvalno pa in, “NU bangci na hia,na awng lela mawk a,tua na gei a,pa kua a hia a cih leh,” Papi pa a lung hong buaigawp in lamdang salua in telzolo in kamka heha leuleu hi.A zi-in thu hong gen leuleu a,” U aw, Zan-nitak a kei tawh ih inn sung a,a omkhawm a nong muh mipa na cihpen Nang maa ta hi, a na khualzin maa kha Nih lai-in ka gilsung a ompen tun, kum Sawm Nih bang a phading hita aive,” a cih leh a Pasal nuamlua kisa in a khitui hong luang hi.\nA tapa kiang ah hihpen na pianna na pa hi ei Bawi,” a cih leh a tapa pa zong Lungdam lua ki sa in a pa kiang hong tai vingveng a, ngawngkawi in PA a cih leh Leitung pianzawh PA ci a sapna aw,a zak masakpen a hih sitawh, a Zan-nitak a,ka muhna tawh khensat in a va dawtlum ek himawk leh ka tapa a that pa hiding cihteng a ngaihsut ciang ki ipp zo nawnlo a hih manin hong kapkhia hi. “Ka tapa kong it ka tapa” ci-in a inn kuan un Lungdam na luankhi nul kawmin inn sungah hong lut uhhi.A pa zinpaak leh vanpuakte a suakkhiat uh leh a pu in, inn na tunciang a ding ci a, apiak Annlum zong a pa vansung ah na omlai hi.Tua Annlum a phelkhap uh leh tua sungah a nasepna pu in, Kum Sawmle giat sungbang a thalawh sum a zah Nih ding bang a pu in tua, Annlum sungah a koih na hi mawk hi.\nNuntakna ih cihbel haksatna leh zeetna tampi lakah a ki nungta hi a,tuate panin suahtakna hong pia ding pen sum leh pai hi masalo a,ih Topa Pasian kiang pan a hong pai a hi ciimna tawh,Thuakzawhna leh ngaihsut siamna hi zaw hi.Mihing Khat a ih pian nak leh haksat mahmah hun phukhalo kuamah ki omlo hi.tuabang hunciangin thuakzawhna ih ki sam mahmah hi.\nIh up ih muanna pen Pasian tungah ih ngakzawh a,ih phutkha haksatna te tung ah Gualzawhna ih ngah theihna dingin thu haksa khat peuhpeuh ih tuahciang teel siamna zong ih neih theiding Topa Kha Siangtho in hong huhin hong panpih ta hen. Amen\n~ Samuel Mung Nt\nItem Reviewed: Papi pa Tangthu. Description: Rating: 5 Reviewed By: cinpuzomi


timestamp: atn

url: =Tulaai Leitung Thuthang Tuamtuam Updates October 10, 2014 :: ZOMI DAILY\nposted on 11 October 2014 at 12:00 pm Lomkholna: Khawmpau, Myanmar, News, World, Zomi\nPrevious: Khuado Pawi ah sapna ~ Florida Zomi Innkuan\nNext: Florida pan Pawlpi kum (11) cinna pawi ah sapna\n11 October 2014 at 1:56 pm\nNobel prize khawng ngah mawkmawk cih ding lah hi kei deuh ven, a ngahtakpi mah uh ahih manin thupi sa ingh. A beisa hun beka a beisa khanglui mite bekin a ngah thei hi loin, khangthakte in zong a kingah thei lua hi cih kimu khia thei hi.\nZomi te sungah a kizang mahmah kammal “mawkmawk” va cih san se sak pen tuhun ah kizang thei nawn lo hi. A hitakpi vive hi ta mawk hi.\nCare the Living leh JK Kam


url: =Zotaang Construction & Trading Company Limited - Zomi Community Network\nPosted by Zomi Center on July 20, 2013 at 1:10pm\nSezang Khuami USA a teng, Pu Gualnam suan Pa Thang Lian Pau(Zotaang) te innkuan in Yangon khuapi laizang ah June 13, 2013 (Thursday) ni 6:00pmhun in "Zotaang Construction & Trading Company Limited" honna leh signboard suanna No. 260/262, 1st Floor, 40th Street, Upper Block, Kyauktada Township ah nei hi.\nCompany ii ngimna bulpi tawh kisai in:\n"Yangon khuapi pansan in Zogam khantoh nading ei mau mah in ih sep kul ta hi cih ngimna tawh company ki phuan a hihi. Inn/lei /lampi cih te eimau mahmah in ih lam ih sep kei leh kum tampi hong kinek tum sak mang khin hi. Tua ahih manin Zomi akua ma peuh hong zawn ing, Zogam a ding na sem khawm ni" ci in Zotaang in gen hi.\nZum honna ah Rev Dr Pum Suan Mung,( Church Pastor, Jireh Baptist Church) leh Rev Suan Khan Lian@Lianpi (GS Central ZOMUS, Yangon) te makai hi. Tua hun sung ah Tedim Association, Yangon pan Secretary Steven Cin Za Khai, Vice President Pa Kap Khen Pau, Momno editor Lia Niang Theih Kim@ Kimnu leh Tg Pau Kim Tuang, Zozum pan Pa Khup Mung leh sanggam u le naute tawh vekpi mi 30 val te in va uap thei uh hi. Zum honna a man khit ciangin nitak an limci mahmah innteekte in hong pia hi.\nZotaang innkuan ii nasep nasa tawh kisai a theih huai thute anuai a bangin a tom in kong suaksak uh hi.\nZotaang Innkuan pen tanu 1 leh tapasal 6.tawh inn kuan 9 pha hi.\n1. 1986 kum in Zotaang Express ci in hilux leh Dyna tawh mandalay Kawlpi/Tedim/Tonzaang mawtaw line phuan hi.\n2. 1988 kum in Zomi Video "Thuammual pan itna"(love From Moun't Kennedy) hong zaih hi.\n3. 1995 kum in USA tung aa,2010 kum march kha sung in, Zotaang Enterprises Inc company min tawh,Master Car Wash hong phuan hi.\n4. 2012 kum June kha in, Zotaang Innkuan LLC min tawh, Asian Market hong hong hi.\n5. 2013 kum june kha in Yangon khuapi ah Zotaang Construction & Trading Company Limited hong phuan khia hi.


url: =Revolutionary Evolution of an Untold Legacy: Numei Innluah za leh Pawlpi Upa\nPawlpi sung ah Numeite Upa sem sak cih leh Numeite innluah vai pen thu kibanglo (role) kibanglo vaipi nih ahih manin "Yes or No" cih sang in kikup a kul leh, a thu dan khat tawm khat mah suut kul leh kilawm kasa hi.\n-Pasal unau pih om in, numei innluah za pia cih bang ahih leh a thutuam hi ding a, numei pen a u pen maw ahih kei leh a pasal pen i dinmun cih bang "case to case" tung ah zong kingah in lamen ingh. I ngeina ahih leh bel Pasal te innluah hi a, u pen te in innluah hi. Ahi zong in tuhun ah i ngeina dan in ki kalsuan khin theilo leh, thu leh la tuamtuam hang tawh zat dan, zat zia pen a hunzui in i kalsuan ding akisapna zong om thei hi.\n-Decon icih pen "usher" or "Welcome team" or "palai dan" a sem dingte, service a piading te ahi uh hi. Tua ahih amn in numei ahi a, pasal ahi a, gay or lesbian ahi zong in biakna sung ah khantohna ding a kalsuan pih theih nak leh, a sep zawh nak leh, a ki piakkhiat zawh ding nak leh khen ding kilawm kasa kei hi. Tuhun diakdiak ciang in human rights om a, numei leh pasal i sep leh bawl ki deidanna pen tawm tektek ta hi. Deacon ah zong numei te kilawmlo cih a mu zong om hi. Tua pen pawlpi thukhun, upna kalsuan zia (dogma, doctrine and teachig of the church) tung ah zong kingah hi.\nPosted by Disciple Sian at 8:19 PM\nLabels: Faith, zomi\nTaang Sianpu said...


url: =Pastor Osteen Nawngkai Sakte Mawnei Ngawl ~ Thu Tatuam (Siyin News)\nPastor Osteen Nawngkai Sakte Mawnei Ngawl\nFriday, June 24, 2016 Tapidaw Taw Kisai 1 comment\nUSA ngam Texas ah pawlpi lianbel khat ahi Lakewood biakinn ah ningkumh June 28 ni Pastor Joel Osteen thuhillai tak, anawngkai sak pasal 4 sia thukhen zumh ii thusitna ah maw nei ngawl in thukhen sak hi.\nPastor Joel Osteen in thukhen maangpa tungah, ason bangh hi leh, amate ii awlum kaza aa, bang son ziam cian ngawl ci ahikom amawna uh pawng pai in kison hi.\nAmate sia Texas khua "Church of Well" pawlpi pan hi aa, Kamsanna sia umh ngawl ahikom, Pastor Osteen thuhil lai tak "leilot pa" ci in ou san ahikom, biakinn security te in man uh hi.\nAhihang amate sia, Lakewood biakinn pan le Pastor Osteen te nupa omna pan pi 200 sang anai zaw in neak ngawl natu thukhen mang in thukhen hi.\nChurch of Well pawlpimite sia abosa hun in zongh pawlpi dangte upna nawngkai sak ahikom thongtaak zongh om in kison in, tutuung in mawnei ngawl sia 4 phasak phot hi.\nRef: Fox, abc13, Christma, Christianmedia, Christian Post


url: =2012 Topps Supreme Primary Pieces #SPPAH A.J. Hawk\nSet: 2012 Topps Supreme Primary Pieces\nCard Number: #SPPAH\nSource : 2012 Topps Supreme Primary Pieces #SPPAH A.J. Hawk


url: =LESSON 11 Dec 7 – 13 A Nungtolh Mite ~ MUC\nLESSON 11 Dec 7 – 13 A Nungtolh Mite\nAdmin 10:41:00 AM 4Q2019, Articles, Sabbath School Lesson\nLESSON 11 Dec 7 – 13\nTu Kaal Sung Sim Ding: Neh. 13: 1-22; Thkna. 23: 3-6; Gam. 18:21 – 24; Jn. 5:5-16.\nKAMNGAH: “Tua ciangin Sabbath ni a siangtho-in a omsak theih nadingun amaute kisiansuah tawmin kongpite hong cin nadingun Levi mite ka sawl hi. Ka Pasian aw, hih thu-ah zong hong phawk inla, na itna tawh kizui-in siatna panin kei hong pengsak in.” Nehemiah 13: 22.\nNeh. 12 leh 13 in Nehemiah in Jerusalem ah a ciah kik hun pulaak hi ding hi. Ama paikhiat khit bang tan vei sawt cih i theih loh hangin, BC 430 – 435 kim hi dingin ki-ummawh a, Jerusalem a va tun ciangin mite nungtolh khin uh hi. Topa Pasian tungah hih bangin thuciam bawl uh hi: (1) milim bia-te zi le pasalin l lo ding, (2). Sabbath ni siangthosak ding (3) biakbuk limtak kemcing ding, sawm-ah khat leh sumpite pia ding, ci-in thuciam bawl uh hi napi, hih thuciamte palsat uh hi.\nNehemiah a va tun ciangin a mipihte in Pasian tungah a cihtak lohnate uh va mu hi. Mite in sawm-ah khat leh sumpite biakbukah paipih nawn lo uh hi. Biakbukte a ut bangin zang uh hi. Sabbath ni-in nasem uh hi. Namdangte tawh kipi kiteeng uh hi. A siathuai penpen in makaite in Pasian tawh kizopna nusia uh hi. Tua bangin siatna a muhtak ciangin Nehemiah in kilamdanna tampi mukhia hi. Ahi zongin tua bangin mawkkoih lo-in Pasian a kihtaak nading leh a kizahtak nadingin puahphatna lianpi kipan hi.\nBiakbuk KimaKAIhna Kisia\nNehemiah in a mipihte lakah Amon mite leh Moab mite a muh ciangin lunghimawhna lianpi nei hi (Neh. 13: 1-3). Pasian a bia namdangte hawlkhia hi lo-in a nungta Pasian um lo a, milim bia-te a gam sung panin nawlhkhia uh hi (Thkna. 23: 3-6).\nNeh. 13: 1-9 sim in. Eliashib leh Tobiah in kua-te hiam? Bang hangin amaute in kamsangpa hilh thute nial hi ding uh hiam? Neh. 2: 20, 19; 3:1; 12:10, 22; 13: 28 en in.\nEliashib leh Tobiah in mi theih mi thupite hi. Eliashib in gambup adingin siampi lian khat hi; biakbuk makai khat hi. Tobiah in, Nehemiah gal Amon minam hi; Jerusalem nasep a langpan mahmah makai khat hi. Eliashib leh Tobiah in innkuan kizopna khat nei uh hi. Amaute kizopna kiciantakin ciaptehna a om loh hangin Tobiah in in Jew minam khat hi. Tobiah a khiatna in Topa in hoih hi. Tua hi-in Jew innkuan sung pan a khangkhia mi ahihna kimu hi. A zi pen Arah baangkua sung pan hi-in, Eliashib innkuan sung pan hi kha ding hi. Tham lo-in Nehemiah a langpan mahmah Horon minam Sanballat in tanu khat nei a, a tanu in Eliashib tupa tawh kiteeng uh hi. Tua hi-in Nehemiah hun lai-in makai lianpipite in namdang tawh kiteeng uh a, Nehemiah nasep langpan mahmah uh hi.\nGam makaipi a om loh hunin siampi pa Tobiah adingin biakbuk mun khat pia hi. Hih mun pen sumpite, sawm-ah khatte kikoih nading mun hi. Tobiah in gam makai khat ahihna a lahna-un, tua biakbuk a sumpite koihna munah teensuak theihna pia uh hi. Nehemiah a langpangte in amau deih bangin tu-in ukna ngah uh hi. Nehemiah hemkhia uh a, amau le amau in uk uh hi. Ahi zongin Nehemiah in a khutzepin mawk om lo hi.\nJewte, Israelte hi taleh Sawltakte hun a kipan pawlpi sungah makaite in amau le amau in lampial uh hi lo hiam? Koi bangin amau khialhnate pelh ding i hiam?\nNasem Levi Mite\nNeh. 13: 10 – 14 sim in. Nehemiah in bang kipuahphatna makiah hiam?\nLasate, kongcingte leh biakbuk nasemte khempeuh in a inn uhah ciahkikin innkuan ciat kivak nadingin amau nasep ciat sem uh hi. Mite in Pasian nasepna panpih nawnlo uh hi. Mipi in sawm-ah khat, sumpite cihte in mangngilh uh hi. Nehemiah in sawm-ah khat leh sumpi piakna hanthawn kik hi.\n“Biakbuk nasep bek nusia uh hi lo-in sumpite zangkhial uh hi. Tua in lungsim takpi tawh a khia, a pia mite lungkia-sak hi. Amaute in piaknopna lungsim nei nawn lo uh hi; sawm-ah khat piak ding thadah uh hi. Biakbuk nasep bangmah kisem nawn lo hi. Biakbukah lasate leh nasemte kitangsapnate kidon lo hi. Topa nasemte in mundangah nasemin kithehthang khin uh hi. Na khempeuh in siatna tawh kidim uh hi.” Ellen G. White, Prophets and Kings, 670.\nJudahte kikaikhawm kik uh a, a kisiacip biakbuk va lamkik uh hi. Mite in Nehemiah tawh mapangin Tobiah leh Eliashib nial uh hi. Bang hangin tua bangin mipi in Nehemiah panpih hiam cihleh Nehemiah in mipi phattuam nadingin nasem hi. Tua banah Nehemiah in biakbuk kitangsapnate a vaan, a makai dingin mi citak, mi muanhuaite bek semsak hi. Tua mite in sumpi, sawm-ah khat cihte kaikhawm uh a, limtak kemcing uh hi; a hawmkhiatna-ah zong maan takin hawmkhia uh hi. Nehemiah in a makaih a kipan makaite sungah thuman lo-in nasepnate bei hi.\nNehemiah in a thuman mi kimkhat biakbuk makai dingin koih a, ahi zongin Siampi Lian Eliashib in a siampi-na pan khawl tuan lo hi. Bang hang hiam cihleh amah pen Aaron khanggui panin a khangkhia siampi khat hi. Ama nasep ahihleh Nehemiah in a puahphatna hangin Siampi Lian nasep pawl khat siampi dangte kisemsak hi. Tua hi mah taleh amah pen Siampi Lian mahin kikoih hi.\nNehemiah in hih bangin thungen hi: “Ka Pasian aw, hih thu tawh kisai-in kei hong phawk inla, ka Pasian’ biakinn leh a nasep nadingin ka sepsa gamtat hoihte maimangsak kei in” (Neh. 13: 14). Thungetna-ah a khengval mihing deihna i cih in bang hi ding hiam?\nSawm-ah Khat leh Sumpite\nNehemiah in biakbuk siansuahna, puahphatna a bawlte sungah biakpiakna neite in sawm-ah khat leh sumpi pia dingin sawl hi.\nGam. 18: 21- 24; Mal. 3:10; Matt. 23:23; 1Kor. 9: 7- 14; 2Kor. 9: 6-8; Heb. 7:1, 2 sim in. Tuhun adingin sumpi leh sawm-ah khatte Topa tungah va ap kik cih pen thupi, kisam ahihna bang pulaak hiam?\nSawm-ah khat leh sumpite kaihkhopna om keileh biakbuk nasep in masawt thei lo hi. Sawm-ah khat a om loh ciangin biakbuk nasep khawl hi. Biakpiakna khempeuh kisia suak pah hi. Biakbuk a nasemte in amau nasep ding sem nawn lo-in innkuan kivak nadingin nadang semin paikhia uh hi; biakbuk nasep sem zo nawn lo uh hi. Tua panin Pasian biakpiakna om thei nawn lo hi. “Sawm-ah khat in a hamsa lua hi lo hi. Mihaute tung pan a tam zaw, mizawngte tung pan tawm zaw cih hi lo-in, kuamah deidanna om lo-in ngahna khempeuh panin sawm-ah khat Topa ap kik ding hi.\n“Pasian in sawm-ah khat a hong kalhna-ah (Mal. 3:10), lungdamkohna, citpiakna tawh kibang lo hi. Pasian tungah lungdam ding hi mah taleh, Topa tungah sawm-ah khat i ap hi; bang hang hiam cihleh Pasian in hong sawl hi; Ama thupiak hi zaw hi. Sawm-ah khat in Ama aa hi.Ama tungah ap kik dingin thu hong pia hi.” Seventh-day Adventist Believe….., 304.\nIsraelte mah bangin tuhunin zong thu-um mite tung panin sawm-ah khat lo-in i pawlpi in nasem thei lo hi. Pawlpi nasem, Pasian nasemte in nadangsep tawh thuah lo-in, hunbit semin, limtak a sep uh ciangin pawlpi in hoihtakin kalsuan thei hi; amau lo-in pawlpi nasep kisem lo ding, biakpiakna hoih kiam ding hi. Sawm-ah khat leh sumpite lo-in Pasian thugen nasepna (evangelism) om lo ding hi. Sawm-ah khat leh sumpite Topa i ap hi. Pasian in tua dingin thu hong pia hi. Khat veivei ciangin bang hangin Pasian in tua bangin thupia hi, cih hong hilh lo hi. Pasian in na khempeuh uk ahih manin, Amah a muang dingin hong lamen hi. Nasepzia ding, mainawtzia ding i ngaihsut kul a, ahi zongin na khempeuh Topa i ap-a Amah i muan ding kisam hi.\nBang hangin sawm-ah khat in upna thuzuihna-ah Pasian i muanna pulaak hiam?\nSabbath Ni-in Leenggah Suk\nNeh. 13: 15, 16 sim in. Nehemiah in bang thu hilh hiam?\nMi a tamzaw in thuman a nusiatna lakah Pasian thuman adingin nuntak ding ol lo hi. Pasian in Sabbath in a siangtho ni hi; tua hi-in Sabbath ni bangmah nasem lo dingin thupia hi. Hih thupiak Jerusalem khua sungah limtak a kizat nadingin Nehemiah mi honpi makaih hi. Thuman thutak tawh mite makaih hi.\nSabbath in ni guk sung Piansakna tawh kisai a hong phawksak thuman hi. Bang hang hiam cihleh ni guk hun sungin nuntak khuasakna ding vai tuamtuamte tawh hun bei-in, ahi zongin mihing in ni guk sungin a neih zawh loh Pasian tawh kizopnate, Sabbath ni-in thu-um mite in Pasian tawh kizopna thak nei-in, a nunzia khempeuh uh kibawlphat kikna ni hi.\n“Israete in Sabbath a kep uh sangin Sabbath in Israel kemcing zaw hi,” kici hi. Cihnopna-ah ni sagih ni Sabbath in upna tawh Pasian hehpihna a zong mite adingin pumpi taksa nopna hi taleh upna cidamnate ngah theihna lampi hi.\nNeh. 13: 17 – 22 sim in. Nehemiah in “Mi kimkhat in Sabbath ni-in vanlei vanzuakna pan a khawl nadingun” bang hilh hiam?\nNehemiah in Judah gamuk khat ahih manin gam mite zuih leh kep ding thukhun a piak ding mah ahi hi. Bang hang hiam cihleh Judah in Pasian thukham tungah kinga uh hi-in, Nehemiah in Sabbath a kipan thukham a kemcing pa hi. Judah makaite in Siampite’ gitlohna, thuman lohnate nial uh hileh, Nehemiah in hih bang dinmunah om lo ding hi. Ahi zongin Nehemiah in makaite leh ukna nei uliante in cimawh genthei mite tungah diktat dingin a thuhilhna hangin amaute in kamsang pa tungah lungkim lohna khat nei ngei uh hi kha ding hi. Amaute in Eliashib leh Tobiah makaihnate thuman lo hi taleh, amaute in langpan lo uh hi.\nNehemiah in gamuk makaite taihilh masa-in, tua khitteh khuapi kongkhak khakin kongcing dingin nasemte thupia hi. Khua sung panin vanzuakna phualpi khua pua-ah tuah uh a, Sabbath ni-in vanzuak, vanleite tungah khuahtakin thukhen hi. Nehemiah in a gen bangin sem takpi hi; tua ahih manin vanlei vanzuakte in kamsangpa thuhilhna theitel uh a, Sabbath ni-in tawlnga pah uh hi.\n“Na Pu Na Pate un”\nNehemiah in Sabbath nuamna ni, deihuai-sa hi. Nehemiah in Sabbath tawlngakna-ah citakin Sabbath ni-a gamdang pan vanzuak vanlei-te mancipsak dingin thupia hi. Amah mah in Sabbath siangthosakin khuapi sung, khuapi kongkhakah Sabbath ni-in vanzuak vanlei-te kolbulh hi. Gam uk ulian khat ahih manin Sabbath thupiak limtak a kizuih nadingin thupia hi.\n“Nehemiah in lau lo-in amau nasep ding a sem lo mite tungah bang hangin Sabbath ni-in siatna bawl na hi uh hiam, ci-in taihilh hi. Na pu a pate uh hangin Pasian in hih khuapi in gimna thuak hi lo hiam? Tua hi napi-in Sabbath palsatna hangin Topa hehna lian semsem hi lo hiam? Sabbath ni ma-in Jerusalem kongkhakte khakin Sabbath nitum mateng hongkhia lo ding hi lo hiam? Nehemiah in gam uk uliante sangin ama nasemte muang zaw ahih manin khuapi kongkhak a cing dingin a nasemte cingsak hi. Sabbath limtak a kizang dingin mipite thuhilh hi.” Ellen G. White Prophets and Kings, 671, 672.\nNehemiah in Sabbath palsatna a kipan thuman nunghei-na hangin a lauhuai a pulaak thute in Jesuh hun kamsangte in zong pulaak hi. Jesuh leh biakna makaite in Sabbath a muhzia uh kinial tawntung uh hi.\nMatt. 12: 1-8; Mk. 3: 1-6; Lk. 6: 6 – 11; John 5: 5- 16 sim in. Bang thu piang hiam? Bangci bangin nidang Israelte Sabbabth tawlngakzia i theihna tungtawnin bang hangin Sabbath thu kinialna hong piang hiam cih hong theisak hiam?\nBiakna makaite in amau thutheihtelna in khial hi mah taleh biakna lungsim nei mahmah ahihna uh tawh kizui-in Sabbath ni thupi ngaihsut mahmah uh hi. Sabbath tawisanglua-in kingaihsun uh a, Sabbath’ Topa Jesuh in Sabbath palsat hi, ci-in mawnsiat uh hi (Lk. 6:5). Thukham zui takpi mahin kingaihsun uh hi. Ahi zongin biakna makaite in thukham sangin a manpha zaw thumanna, hehpihna, upna cihte nawlkhin uh hi (Matt. 23:23).\nBangci bangin mimal in hi taleh pawlpi in hi taleh amaute khialhnate i khial khakloh nadingin hazatna, huaihamna, guktakna, zuauphuahna cihte pelhin koi bangin Sabbath tawlngakna in thukham siksanin Pasian maipha ngah ding hanciam hi lo dingin, Sabbath siangtho-sak ding na hiam? Bang hangin Singlamteh leh Khrih in a hong sep khempeuh in thukham zuihna tawh dikna ngah ding hanciamna tawh hong kipelhsak dingin thulian mahmah hiam? Nehemiah tawh kibangin koi bangin Sabbath awimawh lohna leh thukham thupi ngaihsut lohna do ding na hiam?\nNgaihsutbeh Ding: Ellen G. White, “Rejoicing in the Lord,” pp. 115–126, in Steps to Christ.\nPasian in Israelte tungah A thupiakte, vauhilhnate pulaak hi. Amaute in tua thupiak a nunghei mite thuaknate ngaihsun kik uh a, Pasian thukhenna a thuak mite gimnate hangin amaute in a mawhna uh kisikin Pasian kiang zuanin, Ama hehna panin suakta uh a, Ama thupha leh nuamna tawh kidim uh hi.\nNasep siangtho a sem siampite leh makai kimkhat in namdang zi nei uh hi. A zi-te uh ading thumsakin, nusia ngam lo uh hi. Amau dinmun siangtho zahtakna nei lo-in mawhna tawh kikhen ding ngaihsun lo uh hi. Tua bangin namdangte a nusia lo siampi, makaite in Pasian tawh kigamla mite hi. Siampilian khat ii tu khat in Sanballat tanu tenpih hi. Tua mipa in a nasepna pan kikhawl sak bek tham lo-in a mipihte kiang panin kihemkhia hi. Nehemiah in a thungetna-ah “Topa aw, ka mipihte mawhna maisak in. Amaute in nang tawh a thuciamte, siampi thuciamte leh Levite tungah khial khin uh hi.” Ellen G. White, Prophets and Kings, 673, 674.\n1. A tunga Ellen G. White pulaak a tung a thu ngaihsun in. Nehemiah in Pasian thupiak zui lo-in namdang zi nei a, a khenkhia nuam lote bangci kalsuanpih hiam? Nehemiah in khuahtakin thukhen hiam? Siksan tuamtuam nei hi ding hiam? Pawl sungah zong Pasian thuman nawlkhin lo-in, itna leh theihsiamna tawh tua bang buai-nate koici kalsuan ding hiam?\n2. Thukham bangin nuntakna in gamtatna tawh Pasian maipha ngah nading ahihloh mah bangin Sabbath tawlngakna in gamtatna tawh dikna ngah ding hanciamna hi lo hi cih na thei hiam? Singlamteh leh Khrih hong sihna in gamtatna tawh dikna ngah ding lametna tawh hong kigamla-sak hiam?\n3. Nehemiah nawk khak mah bangin bangci bangin zulhzau-na, gamtat hoihlohna, thuman leh thuman lo helhzau-na pelh ding na hiam?


url: =Desire of Ages Archives - Zomi Adventist Innkuan\nKhangtawn Lunggulh (PDF)\nMrs EG White gelh, The Desire of Ages pen khangthak version tawh Humble Hero ci-inb kiteikik a, tua pen Siapi Suan Khen Go in Khangtawn Lunggulh: Nunnem Zeisu ci in hong teisak hi. Hih laibu pen North American Division Zomi SDA te hanciamna tawh sumtha sikin hong kiteikhia hi. Laitei nasep teng a kizawh ciangin […]\nDA 5: Ki-apna\nKI-APNA Luke 2:21-38 50Khazih asuah khit ni 40 bang ciangin, Joseph leh Mary te in, Amah Jerusalem ah paipih uh hi. Nau ap ding leh Biakpiakna apia ding uh ahi hi. Hihbanga asep uh pen Judahte’ thukham ngeina hi-a, Khazih mihing’ tangtawia hong piang ahih mahbangin, zuih ding thumong om khempeuh Topa in kiciantakin, […]\nDA 4: Bawngkuang Sungah Suak\n4. Bawngkuang Sungah Suak Luke 2:1-20 43Minthanna kumpipa khakum liangin kiniamkhiat takin mihing’pianlim hong la hi. Tualhainate leh kikhoh kikhamnate pen, Ama’ leitung nuntakna a umcihte ahi hi. Etlawmna aneih loh nadingin Ama’ apuatham pianlimte’ vangte kituam hi. Topa in apualam vangliatna khempeuh suahkhia hi. Hauhnate, leitung kipahtawinate leh mihing liatnate in, mawhna panin […]\nDA 3. Mihing’ Mawhna Leh “A Hun A Cinna”\nMihing’ Mawhna Leh “A Hun A Cinna” 31“A hun a cin ciangin, eite in tapa za i ngah nadingin, thukham khutnuai mite tankhia dingin… Pasian in a tapa a sawl hi.” Honpa’ hong paiding, Eden huansung panin kigenkhol khin hi. Adam leh Eve in hih kamciam azaak masak phet un,anawh tun pah dingin lam en […]\nDA 2: Teeltuam Minamte\nTeeltuam Minamte 27Judah minamte in Honpa’ hong pai ding kum tul khat val bang na ngak khin uh hi. Amaute in hih thu tawh kisai-in lam-et phat mahmahna nanei uh hi. La leh genkholhnate sungah, biakinnpi dawizekte sungah, leh innkuan thungetna te ah amaute in Topa’ min na saanglap uh hi napi, Amah hong pai […]\nDA 1: Eite Tawh Pasian Om Khawm\nPasian Eite Tawh Hong Om Khawm 19“Ama’ min Emmanuel kici ding hi,… Pasian eite tawh hong om khawm hi.” “Pasian’ minthanna i theihpilna khuavak pen” Zeisu Khazih ii maitang tung ah kimu hi. Mongneilo nipi khapite pek panin, Topa Zeisu Khazih in pumkhatin Pa tawh na om khawm khin hi. “Amah pen Paisan’ pianlimmeel ahi […]\nKhangtawn Lunggulh: Laiteite\nLaibu Bawlte: Lai Letkhia Pa’ Theihsakna Lai khat peuhpeuh, a diakdiakin minampi paute (languages) pan singtaang paute(dialects) ah aki let aki pheen ciangin i theihsa tek mahbangin a ki at masa lai sangin, kammal ki haulo zaw hi. Tua ahihmanin, Zolai Zopau pen Manglai sangin aciik zaw laimal i neih zongh om naven, i neihpihloh […]\nKhangtawn Lunggulh: Thumasa\nThumasa Minam kiim in a nuntak sungun a teenna a khawlna mun peuhpeuhah amau’ gen theihloh a kisam khat om sak uh hi. Tua pen a sin sung a lung sung uha, a-om den, tu a, a neihloh uh lunggulhna khat ahi hi. Hih lunggulhna pen mihing’ pianphung sung mahmah ah hong hehpih Pasian in […]\nKhangtawn Lunggulh: Nunneem Zeisu\nKHANGTAWN LUNGGULH (Desire of Ages) Nunneem Zeisu (Humble Hero) Agelh: Ellen G. White Zomi (Zokam) aletkhia: Sia Suan Khen Go 2019 (Limited Within the Church) © 2018 Ellen G. White Estate, Inc. Adapted from The Desire of Ages 2nd Reprint (Used by Permission of Zomi Adventist Kipawlna, USA) Language: Zomi Writer: Ellen G. White Printed at Sincere Service Centre Sdn […]\nDesire of Ages Audio\nGod With Us 00:00 00:00 da_ch_1_god_with_us1.mp3 Download File The Chosen People 00:00 00:00 da_ch_2_the_chosen_people1.mp3 Download File The Fullness of the Time 00:00 00:00 da_ch_3_the_fulness_of_the_time1.mp3 Download […]


url: =Mittawh Sialkhau Let - TUNGZANG NEWS\nMittawh Sialkhau Let\nUSA aom ten tu-a kong paisak pa uh pen a khangno hangin hih Laibawlna Set tawh ki sai ama bawl ahihi. Ama'n a bawl thei keileh ko zong ka bawl thei kei ding uh hi cih zasak kik uhhi. Tu a khangno pa in Afarica gam aom te muanloh lam a thei hangin paupih sese lo hi. Tuateh Khangno pa in Set vanteng hoihtak in hong lemtuah in hoih mahmah aa, Afarica gam aom ten nuamtak in Laibawl hong ki pan theipah uhhi.\n5/30/2017 01:17:46 pm\nThis post is very informative I really learned new things from this. Thank you for sharing this post to us. I am very glad that I have read about this. I am looking forward for more posts and updates from you. Keep posting.\n6/11/2017 06:33:55 pm


url: =Leitung gamtuamtuam aom Zomi te thutheihna akhantoh nading in nisim in deihsakna lianpi tawh leitung thuthang tuamtuam hong khahkhiaden ahi Pu\nThang Khawm Pau in ama hamsatna kiciantak in hong pulak khinzo hi. Hong zomlai peuhmah in ci’n ih kamtawh tha ihpiak kawmkawm in, hong zopsuakzawh nading akisam vanzat tezong ngaihsut sakleng hoihding hi. Banghanghiam cihleh amahpen amawk khawlnuam hilo a, vanzat kicinglo ahihman hizaw hi.\nHih atung a bangin ama kiangpan in lai hong thukkik ahih manin, ama kisap MacBook leisawmna ah atawm atam cilo in ihki helzawh nading kongzawn uhhi.\nPanpihna apianuam te’n ZomiDaily Website tung a Donate cih tungah namek lecin olno takin PayPal tawh ki piathei hi. PayPal Account azanglo te’nzong Don’t have a PayPal account? cihnuai ah Continue namek lecin Credit Card, Debit Card, Bank Account tetawh ki piathei hi. Hih Link http://goo.gl/2szsdP paninzong Direct in ki Donate theiding hi. Panpihna apiakhin peuhmah in hehpihna tawh zomidaily@gmail.comahzong Email tawh hong zasak unmaw.


url: =Kimpu leh Kimpi – 39 ~ Hau Za Cin :: ZOMI DAILY\nposted on 10 September 2010 at 10:43 am Lomkholna: Article, Hauzacin\nKimpu leh Kimpi – 39\nPano te inn pan noptuam kisa ta ahih manin khua lam ciah dingin a kithawi uh hi. Zomimio college ah a sia luite, sangkahpih luite in mangpha khak in hong pai ngeingai uh a, a khasiat bang suak phial hi. A lawmte cidama vak hialhial a amah cina lupna tungah lumcip cih khawng a ngaihsut ciang mihingte kamphat kamsiat ding, mailam hun ding i genkholh theihlohzia hong phawksak a sa mahmah hi. Amah zong tu in cina in lupna tungah si dek liangin a lum zongin tuni a cidam sil sel a lawmte sangin nunungzaw thei, zong hauzaw thei, zong kheng zaw thei lai cih lametna a nei hi. Ahi zongin a cinatna lian mahmah ahih manin a damzawh ding bel kuamah in umlo uh hi.\nBus pai theihna ciang pai uh a, tua pan Japan gal laia Jeep lampi kisial tawpna dong ciang Jeep khat a kawm uh hi. Jeep pai tawp pan lupna tawh kizawng in khua a tung uh hi. Khuapihte in hong delh ziahziah uh a, vehna bekbek aktui tang 50 val a ngah uh hi. A zi innngak pen zong ann huan niangtui bawl in a manlah mahmah hi. A tate akep kul, a lenglate a do kul, a kicinglah mahmah hi. Cina pen bel a zi khatzaw in kemvet a, nasep in nei vet hi.\nTua bang haksatna innsung pan Kimpu in bangci in a tate mitvakna a pia thei tam? Amah mah in limpha suaklo photphot ahih ciangin a tate, akhuapihte, a pawlpite in bangci in a ngaihsun tam. A cidamna lah hoih deuh akicih hang a noptuam hibek a, dam ding cih bang lametna lian pi hi tuanlo hi. A damding leh zong kum, kha tampi kikep kullai ding ahi hi. Lametna tawp ah lametna khat bek om a, na khempeuh a bawlpa tung bek ah tua lametna om hi.\nKha 3 bei, dam tuanlo….\nKha 6 cing, kibangbang…..\nKum khat cing, damsiang ding manawh tuanlo, zatui, zaha mah nene lai………\nKum 3 cing….. a neih a lam teng beita, zatui, zaha a leiba teng zong tawm nawnlo, a dam ding lametna lianpi om tuanlo, lumcip himai, lungkham huai mahmah hi.\nKum 5 bang hong cingta, a tate zong sangkah leihleihta. A zi te zong nasep kikhel in a pasal leh innkuan a vak uh hi. Kimpu zatui zaha man teng leh a nek leh dawn leiba teng bangciang loh zo ding cih lungngai in a khuisa thei zel uh hi. Amah dam kik peuh leh nasem thei dinga, mihing om peuh leh sum leh pai hong om ding cih lametna tawh meikuang bek mah a en ngeungau uh hi.\nNi khat a zi khat lo kuan, a khat in singpua, Kimpu leh a tate a neute bek inn ah om. A tate sangkah hong tung – a pa leh a naute in na dawn; a nu singpua hong tung – Kimpu in a tate tawh na dawn; a zi lokuan nitak singpua kawm hong tung – Kimpu leh a zi khat leh a tate tengin na dawn…. nuamsa, lungdam, maitai mahmah uh…. Inn papi penpen a damsuak ding hita maw ciin lametna lianpi neita uh. A akluipi uh go in nitak ann a ne khawm ngei ngai uh hi. Tua bang a hoihdeuh cih a zak uh ciang a thei masasa in lamdang sa in lungdampih in hong hawh ngeingai uh a, zan sawt dongin pialkhang innsung teng mi a dim uh hi. Papite in zateep biak buak in, nupi te in buk teep liatluat uh a, angeina bangin Zusa khuut mahmah a bang heet haat uh hi.\nZan hong sawt ciangin pawlpi upapa in, “Lungdam hang – tu nitak inntekpa in dam deuhna hong ngah, thahatzawkna hong ngah, lungdamko ni. Thunget khopna nei in, a tawpna ken hong bawl ning, tua khit ciang kikhen ni…..” ciin a gen khit ciang mipi thunget khopna a nei uh hi.\nThunget a tawp uh Amen a cih khit uh ciang a khuadak uh leh inntekpa Kimpu……..\nPrevious: Kimpu leh Kimpi – 37 ~ Hau Za Cin\nNext: Kimpu leh Kimpi – 40 ~ Hau Za Cin


url: =Lake Hiawatha Personal Training Studio - Personal Training Studio in Lake Hiawatha, NJ\nFind a Personal Training Studio in Lake Hiawatha, NJ\n4. One-on-One fitness\n10. Massage & Fitness,LLC.\nTips on Finding a Personal Training Studio in Lake Hiawatha, NJ


url: =Malaysia, UNHCR zumpi ah alianpen Richard Towle nasep khawltading :: ZOMI DAILY\nMalaysia, UNHCR zumpi ah alianpen Richard Towle nasep khawltading\nposted on 30 November 2018 at 11:00 pm Lomkholna: Malaysia, News, Refugee, Sawltak\nMalaysia, UNHCR zumpi sungah alianpen asem laitak ahi Richard Towle pen tukum December khasung in nasep khawlding a, Malaysia gampanin ciahkhia tading cih kiza hi. Richard Towle pen “UNHCR Representative for Malaysia” panmun tawh 2014 January kha akipanin asem hi a, ama sep makaipi sep hunsung in Zomi te UN vaizong tampitak ki lumlet dikdek cileng kikhiallo dinghi.\nMalaysia UNHCR zumpi ah Richard Towle in makaipi asepma in Alan Vernon in makaipi semngei hi. Alan Vernon ii makaipi asep hunsungin Mobile Registration zong neivei (2009 leh 2013) kibawlngei a, Zomi tampitak in UN Card ngahlawh in, gamthumna zong atunlawh tampitak ki om hi.\nRichard Towle hongkipat ciangin Fraud Case cihte, FMT cihte akipan buaina tuamtuam tawh hongki sulzuih toto a, anunung ah Chin State pan Refugee te Malaysia gamsung ah 2019 kumbeidongbek omtheilaiding cihciang dinmun dongah hong tunpih mawk hi.\nRichard Towle pen New Zealand gammi ahihi. Malaysia gamsung ah UNHCR Representative panmun tawh honglutma in “UNHCR Regional Representative” panmun tawh Australia, New Zealand, Papua New Guinea, South Pacific cihteng ah semngei hi. Tua panmun tawh 2007 kum panin 2013 kumdong sem a, tuakhit ciangin Malaysia gamsung hongtungkha ahihi.\nRichard Towle pen UNHCR tawh akizop sawtsimsim khin a, 1990s kumpek panin Hong Kong aom UNHCR ah nasep naki pankhin hi. Tuahunlai in ama naseppen Vietnamese Refugee te vaitawh kisai anaseppi hipen hi. Tuakhit ciangin Hong Kong panin London khuapisung aom UNHCR zumpi ah nasep kituah leuleu hi.\nUNHCR Headquarters aomna ahi Geneva ahzong Department of International Protection nuai ah Senior Legal Role panmun tuamtuamtawh nasemngei khinhi. Tuabangin asep hunsung inzong Human Rights, IDP (Internally Displaced Persons), Asylum-migration Issue cihvai tawh na vaihawmpih ngeihi.\n2001 paninzong 2003 kum kikalsung in Yugoslavia, Belgrade khuapisung aom “United Nations High Commissioner for Human Rights” ah Chief of Mission zong nasemngei hi. Tuabek thamlo “New Zealand Refugee Status Appeal Authority” ahzong Member khatin akihel ngeikhat ahihi.\nMore: Malaysia gamsung aom Chin State bup gambel kipawlna ICC makai te leh UNHCR makaipi ki muhkhopna\n“Hong Kong Refugee Status Review Board” ahzong Deputy Chair asemngei hi a, tuabek thamlo, UNHCR sungah nasep alutma in New Zealand gamsung ah Lawyer nasep semin Refugee leh Human Rights Issue vaituamtuam akin mahmahkhat ahihi. Mangpha, Sawltak #zomidaily\nPrevious: A thu: GZA Khawmpi pan Thungetsakna\nNext: Zunkhum natna le theihhuai (Diabetes)\nKa muhpak US Gamthu pawlkhat (23) ~ Awn Za Pau\nPolitics Alert: attn- ZomiZomiZomi ~ Pu Zokhai


url: =A Lamdang Pasian Kammal - Laibu Saal\nHome > Piankhiatna > A Lamdang Pasian Kammal\nLate 119 pen thungetna tawh kisai a kikaikhawm thu honkhat leh Pasian thu lungngaihna tawh kisai kigelhna (a collection of prayers and meditations on the Word of God) ahih zah khatin Pasian kammal pahtawina, genna bekbek kammal kibanglo nam sawm bang laigelhpa in na zang hi. Hih kammal sawmte pen Late 119:122 simloh ah kimu hi. Tua kammal kizangte in mikang lai in anuai a bangteng ahi uh hi:1) “Law” (Heb. tôrâh) 25vei,2) “Word” (Heb. dāḇār) 20vei,3) “Saying” (Heb. ’imrâh) 19vei,4) “Commandment” (Heb. miṣwâh) 21vei,5) “Statutes” (Heb. ḥūqqîm) 21vei,6) “Judgment” (Heb. mišpoṭ) 19vei,7) “Precepts” (Heb. piqqûḏîm) 21vei,8) “Testimony” (Heb. ‘ēḏâh) 22vei,9) “Way” (Heb. derek) pen a tam genna (plural) in 5vei, a tawm genna (singular) in 6vei,10) “Path” (Heb. ’ōraḥ) 5vei cih bangin kimu a, Tedim kamin ngeina, thukham, thu, ngeinakip, thupiak, lampi cih bangin kammal tuamtuam tawh kiletkhia hi.\nKum 1600 sung bang kigelh laibu hi in, a gelhte zong hun tuamtuam a om mi tuamtuamte hi lai uh a, continent thum panin kigelha, a sunga thu kigente a kitukalh khat beek omlo hi. Tua ahih manin hih banga a lamdang Lai Siangtho, a sim mi khat in ama nuntakna ah Pasian kammal a lamdang takpi ahihna tel ding hi. A. Pasian Kammal in Kicing in Lamdang Hi (v.129)\nLai Siangtho pen naupangno khat nangawn in a teltheih dingin a kigelh ahih manin telnop hi. Mihingte kisap leh zuih ding thute hong gena, tua khit ciangin Lai Siangtho gen banga azui nuamlo mite in mailam ciangin a tuahkhak ding thute zong genin, azui mite ngah ding thuphate zong hong gen hi. Tua bek thamlo in lawhsapna, tuahsiatna, cihmawhna, hihkhialhna anei mi khatin a kibawlphat theih nading thute zong kigelh hi. “Lai Siangtho buppi Pasian humuap hi a, thuhilh nading, mawhna kiphawksak nading, kibawlphat nading leh dikna thu a kipattah nadingin a manpha hi. Tua in Pasian mipa picinga na hoih khempeuh a sep theih nading ahi hi” (2 Tim. 3:16-17). C. Pasian Kammal in Thuthak Hong Musak in Lamdang Hi (v.130)\nEite sunga hong taang ding khuavak pen Lai Siangtho simlohna tawh sumit in khuamial sungah ki om thei a, ahih kei leh Lai Siangtho mah sim tangtang in khuavak in eite hong taanin, kha lamah i picin theih nadingin thuthak nono thei a, lungnuam takin om theih nadingin mimal khatciat in teeltheihna (choice) i nei hi. Late laigelhpa in Lai Siangtho simna, lungngaihna, itna, zahtakna in ama pilna a khansaklam theilua ahih manin “Na thuhilhnate lamdang mahmah a, ka lungsim khempeuh tawh tuate ka zui hi” (Late 119:129) na ci hi. II. Pasian Kammal Bulphuha Kalsuanna (vv.131-135)Pasian kammal pen lamdang mahmah cih bang ciang beka theih ding hilo in, tua a lamdang Pasian kammal tungah kinga in, bulphuh in nei a, i kalsuan ngam ding thupi ding hi. Lai Siangtho lui sungah Daniel leh a lawmteng thum bangin a gamtatna khempeuh vuah Pasian kammal tung bek mah na bulphu uha, midangte in mawhsakna thu tuamtuam a gen uh hangin Pasian kammal mah na ultungsak pen uh ahih manin, Pasian in na laamsang hi. Daniel bang ci lehang 605 B.C. panin 539 B.C. ciang dong Babylon gamah ulian khatin na om hi. Pasian kammal mah lenkip in Pasian tungah a na kingakh man ahi hi. Pasian kammal bulphuh a kalsuan mi khat nuntakna in niam cihbang omlo hi.\nA. Pasian Kammal Lunggulhna (v.131)“Na thupiaknate ka lunggulhna in, ka kam ka in ka lei ka kha hi.” A kammal zatte tungtawnin ngaihsun lehang mi khat peuhin tui duhlua in a dangtaak mahmah a, tui a muhphet in a bawhpah laplap dan a gennuam hi. Naupang no gilkial khatin a nu nawi a teep ahi a, nawithawl khat peuhpeuh a muh ciangin a bawhpah buatbuat danin Christian khatin Pasian kammal lunggulh ding kisam hi. “Na khantoh theih nadingun, naungeek suaktungte bangin, kha lam nawizu siangtho na lunggulh un” (1 Peter 2:2). “Sakhi in lungtui luang sialsial a lunggulh bangin…” (Late 42:1) Pasian kammal lunggulh ding ahi hi.\nB. Pasian Hehpihna Lunggulhna (vv.132-133).“Nangmah hong itte tungah na hih ngei bangin kei lamah hong kihei inla, hong hehpih in” (v. 132). Late laigelhpa in Pasian hehpihna in a ma tungah tungin, tua mah tawh a kalsuan ding lunggulh penin nei hi. Pasian hehpihna, Pasian ompihna a lungngulh theilo mi in kha lamah a si hi ding hi. Pasian lunggulh nopna a beisak thei nadangte paihkhiat kul ding hi. Leitung gualnopna bek lunggulhna, leitung nate nungzuihna in Pasian maipha ngah nading hong dal thei hi. Pasian ompihna leh Pasian gam a thuukzaw a i theih nadingin sun leh zanin Pasian i lunggulh ding kisam hi (Late 63:5, 6). “ Nong ciamsa bangin ka puk nading panin hong kem inla…” (v.130). Topa mahin makaih in lamlak a, khamuangtaka a kalsuan ding pen Late gelhpa lungngulh ahi hi. “Mi khat kalsuannate Topa kiangpan hi a, Ama lungkim banga a gamtapa Amah in kipsak hi” (Late 37:23). Topa in ama zat theih dinga kipia mite lunggulh a, a kipia taktak mite mah zang pah hi. Tu ni in eite lunggulh in bang ahi hiam? C. Pasian Thupha Lunggulhna (vv.134-135)“…Kei hong nengniamte kiang panin kei hong honkhia in” (v.134). Laigelhpa in a lungsim sungah a kihotkhiat ding lamen ngeungau leh kilawm ka sa hi. “…Kei tungah siatna gualzosak kei in” (v. 133) na ci hi. “Na na sempa tungah na maitang hong taangsak in…” (v.135) ci in Pasian tungah na ngen hi. A cihnop bulpi in Pasian in amah thupha a piak ding lungulh hi. Laigelhpa in Pasian ngeinakipte kemcing in zui a, Pasian kiang panin zong thupha na lamen ngam hi. Tu ni in Pasian thupha deihin kilunggulhtek hi. Pasian in thupha hong piak theih nadingin eite in Pasian tawh i kithuukkholh hiam? Pasian kammal i thupi ngaihsut hiam? Mizo gama i sanggamte nungak tangval, nupi papi cih om tuanlo in a kikhop uh ciangun Lai Siangtho tawitek in sim uh hi. Tu lai khangthak ka theih pawlkhatte in Lai Siangtho tawi a sim ding zumhuai sa uh hi. Lai Siangtho biakinn ah kenga simna pen zumhuailo in piangthak hing kici na pi biakinn pai ciangin Lai Siangtho bu kenloh pen a zumhuai pen leh a haivai pen ahi hi. Korea mite in Pasian thupha a san ding mah uh ahi hi. Banghang hiam cihleh a khuasung vakna uh meileeng sung nangawn ah nungak tangval, nupi papi in Lai Siangtho puaciat uha, sim tangtang mawk uh hi. Thupha ngahloh theihloh ahi hi. III. Pasian Kammal Bulphuha a Kalsuanlote (v. 136)A. Lainat Luatna“Mite in nangma thu zuilo uh ahih manin…” (v.136a). Late laigelhpa in Pasian kammal lamdang a sak luatna hong genin, tua khit ciangin Pasian kammal sungah kidiah in nuam a saknate hong gena, tuateng khit ciangin tua banga a lamdang Pasian thu a zui nuamlote thu ngaihsun in a lainatna thu hong gen hi. Mihingte in Pasian thukhamte palsat khinta uh hi. Amaute aa dingin hell khuk sung bek omlai hi. Nisim naisim in hell lam zuanin mi tampitak pai uh hi. Tua mite hehpih huai uha, lainathuai mahmah hi. Lai Siangtho in mihingte nuntakna kikhelsak thei ahihna a thei nailo mite tungah genhuai mahmah hi. Lainatna lungsim nei in eite hih theihna lam khat teitei panin, mapang ciatin na i sep ding thupi mahmah hi.\nB. Luitui Luang Bangin“…ka khitui hawkluan in a luang hi” (v.136b). Late laigelhpa in hih zahtaka a manpha Pasian thu mite in a theihloh lam a theih ciangin na sa in, vei mahmah a, lainatna khitui luangsak (tears of compassion) hi. Khitui luangsak liangin kha mangthangte itin, vei ding hun hi ta hi. Zeisu mahmah in, “Mihopite a muh ciangin hehpihhuai sa hi…” (Matt.9:36).\nThukhupnaChristian laphuaksiam minthang mahmah ahi Fanny J. Crosby (1820-1915) in a laphuah “A Sia Ding Honkhia In” (Rescue the Perishing) cih la sungah hih bangin laimal na gualsuk hi.“A sia ding honkhia in,A si ding donin,Mawhna leh sihna panin dokkhia in,Kah in lamkhial mite phongin a pukte,Zeisu hotna theisak in amaute” ci in la na phuak hi.Pasian thubu Lai Siangtho in nuntakna hong tun laibu hi a lamdang hi. Hong gen bangin zui ciat ni. A thei nailote theisak ni. Lamkhial a om, lampai nading a theilote lamman hilh ni.\nSource : https://skthang.wordpress.com.\nTheihding : Suan Khen Thang's blog pan kalaak hi in ama gelh maw, kua gelh cih tel lian lo hi ingh. Ama at ahizong, midang at ahi zong athei te'n nong theihsakna ding un hong ngen ingh.\nPasian Thu Piankhiatna\nItem Reviewed: A Lamdang Pasian Kammal Description: Rating: 5 Reviewed By: Cinpu Zomi


url: =ZIUSA Thupulakna: UN ECOSOC Consultative Status kingah taktakta :: ZOMI DAILY\nposted on 2 August 2014 at 6:34 am Lomkholna: News, Politics, ZIUSA, Zomi\nDear… Zomi Laizom U leh Nau, Nu leh Pa, Lawm leh Gualte aw, Zomi Innkuan USA kipawlna min tawh hong hopih ingh ei. Akua mahpeuh cidam in vai a ding thei dingin hong lam-en ingh. Kei leh ka mapanpih ZIUSA EC panmunlen tengzong cidam in vai ding thei ungh.\nUN ECOSOC sung a Consultative Status dinmun panin a masa pen Khawmpi khat, ahong tung ding Aug. 27~29, 2014 ni sung tengin Zomi Innkuan USA kipawlna Tangmite kikahta ding hi. Hih Khawmpi vai a kipan, mailam kalsuan ding maban khempeuh ah lawhcinna ih ngahna dingin kithutuak takin ma pangkhawm in, anungta Pasian tung ah thu ngenkhawm ni. Tutung hizah cining. Lungdam. GSKhup (President, Zomi Innkuan USA, Tulsa, OK.) August 1, 2014\nPrevious: Pu Kap Khan Khual in Germany Visa ngah ta\nNext: Zomi Gospel Olympic Singapore 2014 ~ Hau Za Cin


url: =LESSON 1 | MARCH 28 – APRIL 3 JESUH A HONG PAINA ~ MUC\nLESSON 1 | MARCH 28 – APRIL 3 JESUH A HONG PAINA\nAdmin 11:27:00 AM Articles, Sabbath School Lesson\nLESSON 1 MARCH 28 – APRIL 3\nJESUH A HONG PAINA\nSABBATH NITAK: TU KAAL SUNG SIM DING: Lk. 1: 2, 3, 5 – 22; 2: 9 – 12, 25 – 32; 2Tim. 3: 16.\nKAMNGAH: “ Pasian in a bawl theihloh khat zong om lo hi” Luke 1: 37.\nLuke Lungdamna thupuak in, Theophilus tungtawnin Gentile mite tungah a puak hi-in, Luke mahmah zong Gentile mi khat hi (Kol. 4: 10 – 14). Luke in siavuan le tangthu kan\nmipil khat hi. Luke in a gen thute, thupiang taktak ahihna ama huna thupiangte zong pulaak hi. Herod pen Judea kumpipa a hi laitak (Lk. 1: 5), Augustus in Roman gammangpipa, (Lk. 2: 1) Zacharias siampi a sep laitak, ci-in pulaak hi (Lk. 1: 5, 9). Luke 3 ah Tuiphumpa John tawh kisai-in thupiang thu guk bang pulaak hi.\nTua hi-in Luke in Jesuh pen a om ngeitakpi, mi takpi hi. Puahtawm tangthu hi lo hi, ci-in liktakin pulaak hi. Ama laigelhte in Jesuh in Pa Pasian kilangsak, leitung Honpa, Topa ahihna pulaak hi (Lk. 2: 11).\n“ LIMTAKIN KIKANTEL THU” (Luke 1: 1-3; Sawl. 1: 1- 3)\nThupiangte siksanin Sawltakte’ Tangthu kigelh ahihzia Sawl. 1: 1 tungtawnin kimu hi. Tua thute Theophilus tungah kipulaak khin hi. Hih thu in laigelhpa in bunih gelh hi, cih kidawk hi. Khristian Pawlpi kipatna le Pawlpi tangthu, Sawltakte’ nasep cihte hi. Luke sungah Jesuh’ nasepna le a nunzia hong hilhin, Sawltakte Tangthu bu ah Jesuh’ thu kizelhzia le Pawlpi kipatzia hong hilh hi.\nKoi bangin Lungdamna Thu kigelh hiam? Lk. 1: 2, 3; 2Tim. 3: 16 sim in.\nLuke in midangte’ gelh Jerusalem khuapi le mun tuamtuam a lokgawp thupiang, Jesuh’ thute za hi. Luke in a gelh thute mitmuh le a za thute siksanin a hong gelhkhiat ahi hi (Lk. 1: 2). Amahmah in tua a mu mite tawh kikhawlin va mu hi. Tuate lakah Paul, sawltak masa mi pawl khat, Matthew, Mark cihte kihel hi. Luke in ama mit tawh Jesuh mu kha lo hi. Ahi zongin a kikhel, a piangthak taktak makai khat ahi hi.\nMatthew in Jew mite tungah laikhak-in, Jesuh in Vanglian Thuhilhpa, genkholhna a tangtunna, Jewte’ Kumpi hi, ci-in pulaak hi. Thuciam Lui sunga genkholhnate Khris in tangtungsak hi. Mark ahih leh, Roman mite tunga laikhak hi-in, Khrih in nasep maban kin mahmah ahihzia pulaak hi. Luke pen siavuan, Gentile mi hi-in, Greek mite le Gentile mite tungah laikhak ahih manin, Jesuh in mi khempeuhte’ Honpa, leitung’ Honpa ahihna pulaak hi. Luke in a gelh thute limtak a katantel khit teh a gelh hi-in, tua thute in mite a ding thuman thutak ahihzia pulaak hi (Lk. 1:3).\nLuke sungah midangte’ gelh thute zong hel hi. Midangte’ gelh a gelh kik hangin, Pasian kiang pan hong pai thu ahihna kiam lo hi; Kha Siangtho’ makaihna kiamtuam hi lo hi. Hih in, SDA thu-um mi khat in Lai Siangtho hong pianzia, Lai Siangtho sunga thute hi taleh, Ellen G. White in a gelhzia i telzia ding, bang hong hilh hiam?\n“AMA MIN JOHN KICI DING”\nKamsang Malachi khit kum 400 sung bang Pasian in bangmah a pulaak loh pen Israel mite tangthu ah thulian thu khat ahi hi. Tuiphum John le Jesuh suah ding Pasian in a genkholh pen Pasian in Israel mite tungah a hong kilaakkik masakna hong suak hi.\nJohn suahna tangthu le Jesuh suah tangthu sungah kibatna tampi om hi. Anih tuakin Kha Siangtho in genkhol hi. John’ nu, Elizabeth in nauneih hun khengkhin ta hi. Mary lah kuamah tawh kiteng nailo, nungak khat hi. Vantungmi Gabriel in hihte gel suah ding kamciam pia khol hi. Elizabeth le Mary in lamdang lahsa, nuam lah nuam, Pasian tungah ki-ap uh hi. A suak ding naungekte gel in Kha Siangtho tawh kidimin, vangliatna tawh kidim ding uh hi, ci-in kipulaak khol hi (Lk. 1:80; 2: 40).\nAhi zongin a nasepzia uh, a mungtup uh kibang lo hi. John ahih leh, Khris’ pai nading lampi a sialkholpa hi (Lk. 1: 13 – 17). Jesuh ahih leh, Pasian Tapa hi (aneu 35), Messiah tawh kisai genkholhna khempeuh a tangtungsakpa hi (aneu 31 – 33).\nLk. 1: 5 – 22 sim in. Zachariah pen paubaanglo mi hi mahta leh, vantungmi’ pulaak thu a uplah manin thuhilhna thuak hi. Hih thu in paubaanglo cih kammal bang hong theitelsak hiam?\nAbraham, Mary, le Zachariah cihte taneihzia in i telzawhloh thu a hong hilh ahi hi. Ei le ei-in a pha bangmah i bawl thei kei hi. Pasian umin Ama tungah ki-ap khempeuh in, i bawl zawhloh thute, Pasian’ vangliatna in hong bawlzo sak thei hi. Tapa’ kamciam upna tawh i ngah hi. Upna bekmah in thuman thudik tawh kizui-in hong nungtasak thei bekin, a dik gamtatna hong nei theisak hi. Ellen G. White, The Desire of Ages, 98.\nPasian in a mite a ding Ama ngimna a tangtun nadingin lamdang takin John piangsak hi. John in Pasian in kamsangte tungah bangmah a pulaak loh kum 400 bang a sawt khit ciang, vangliatna tawh kidim hotkhiatna a pia ding MIPA pai nading lampi sial un” cih thu tangko dingin sawlna ngah hi(Lk. 1: 17).\n“AMA MIN JESUH KICI DING HI”\nKhrih mihingin a hong suahzia pen eite suahzia tawh kibang lo hi. Na khempeuh pianma-in Pasian in a geelkholhkhitsa hi-in, a hun a cin ciangin Pasian in Kha Siangtho tungtawnin a Tapa numei sung pan hong piang hi (Gal. 4:4). Eden huanah mawhna hong lutin, Pasian in a kamciam,a tangtunna ahi hi (Pian. 3: 15).\nKoi bangin kamsangte in Khrih suah nading thu genkhol uh hiam? Pasian’ kamciam muanhuai ahihna na phawk hiam? Thkna. 18: 15; Sawl. 3: 22 – 24; Isa. 7: 14; Matt. 1: 22, 23; Micah 5: 2; Luke 2: 4 – 7.\nGabriel in John suah ding a pulaak zawh kha 6 khit ciangin, Nazareth khua mi Mary tungah naupaai-in Tapa khat nei dinga a min Jesuh kiphuak ding hi, ci-in kigenkhol hi (Lk. 1: 31).\nKhrih in Mary sung pan a hong suahzia lamdang hi. Nate ngeina tawh kibang lo hi. Mary mahmah in zong lamdangsa ahih manin hih bangin pulaak hi: bangci bangin naupaai ding ka hiam, pasal nei ka hi kei hi, ci hi (Lk. 1: 34). Vantungmi in Kha Siangtho in na sem ding hi, ci-in gen hi ( Aneu 35); bang hang hiam cihleh, Pasian a dingin a piangthei lo khat bek om lo hi (aneu 37). Mary kiniamkhiatna le a ki-apzia thupi hi. Tua ahih leh, “na kammal bangin piangta hen,” ci-in a muanngamna pulaak hi. Mihing’ lunghimawhna, mihing telloh khempeuh, Pasian in a theihloh om lo hi. Nate kipiansakzia, Khrih’ mihing hihna, a nunzia, a sihna, sihna pan a thawhkikna, Pentecost ni a Kha Siangtho nasepna cihte khempeuh Pasian’ mabanna vive hi-in, i telzawh loh thute ahih manin, Pasian tungah ki-ap ding le up ding simloh thudang om lo hi.\nMary in a telloh thute a theihtel nadingin Pasian tungah ki-ap hi. Amah le amah a kipiak ciangin, a telloh thute, Gabriel in hilhcian hi: “nangma tungah Kha Siangtho hong tung ding a, nangma tungah Pasian’ vangliatna hong om ding hi. Tua ahih manin a hong suak ding a siangtho naungek pen Pasian’ Tapa kici ding hi” (Lk. 1: 35).\nLeitung pilna in nate pianzia, Pasian’ vangliatna cihte theitel zo dingin ngaihsun hi. Bang hangin tua bangin ngaihsutna om hi ding hiam?\nLuke in Bethlehem bawngbuk thupatna ah a piang thu khat pulaak hi. Augustua Caesar’ thupiakna hangin Joseph le Mary in Nazareth panin a khua lui uh Bethlehem ah mimal sim ding vapai uh hi. Tua laitak mahin Syria gamuk Quirinius ahi hi. Luke’ thupulaakte in, Kha Siangtho makaih ahihlam kimu hi. Khris mihingin a hong pianna thupiang dang etkak theih dingin pulaak hi.\nJesuh in hamsat a tuahzia ngaihsun in (Lk. 2: 7). “Bawngbuk” “ zintun nading omlo” “ puan gina silh lo” cihte in bang pulaak hiam? Paul ii gen Khrih’ kiniamkhiatzia (Phillipian 2: 5 -8) cihte zong phawk in. Khrih in eite tang dingin bangci bangin hong nungta hiam?\nVantung Topa mihingin a hong pianlai-in, a masa-in, bawngbuk ah hong pai leenglate in tuucingte ahi uh hi. Mihau, milian, laithei mipilte, siampite, ukpi makaite tungah tua a vanglian lungdamna thukipuak masa lo zaw-in, a kiniamkhiat, nawlkhin thuak tuucingte tungah kipulaak masa hi (Lk. 2: 10). Vanglian tua thupuak in “ David khuapi ah note a dingin Honpa hong suak hi. Amah in Sathau Kinilh Khrih Topa hi. Amah in puan tawh kitun na mu ding uh hi. Tua bangin vantung letsong lianpi na mu ding uh hi, ci-in kipulaak hi. Tua letsong in Pasian in vangliatna ngah ta hen, ‘ leitung ah nopna om ta hen,” “ mite tungah nopna om ta hen, ci-in tangko uh hi.\nLuke in vantungmite’ thu a pulaakna in, thu thum hong hilh hi. Khatna, Lungdamna Thu in mi khempeuh a ding hi. Khrih sungah Jew, Gentile cihte in Pasian tate hi thei uh hi. Nihna, Jesuh in Honpa hi; amah simloh kuamah dang om lo hi. Thumna, Paul ii nunzia le a thuhilhte ahi hi.\nNa upna taktak ngaihsun in. Na khempeuh Piangsak Pa in mawhna dim hih leitungah mihingin hong piang hi bek lo-in singlamteh tungah sihna a thuak dongin hamsatna hong thuak hi. Hih thu um takpi ihih leh, i nunna ki-ap lo thei mawk ding i hiam?Na nuntakna koi dinmun Khrih na upzia pulaak hiam? Koi in pulaak lo hiam?\nHONPA TUNGAH TECI KHEMPEUH\nLuke in Gentile mite tungah laikhak hi mah taleh, Jew mite le Thuciam Lui a thupitna nawlkhin lo hi. Luke in Thuciam Thak le Thuciam Lui gawmtuah hi. Moses thupiak mah bangin Mary le Joseph in naungek Jesuh suahzawh ni 8 a cin ciangin, Jerusalem biakinn ah paipihin vunatsak hi (Lk. 2: 22 – 24).\nLk. 2: 25 – 32 sung sim in. Simeon tungah hotkhiatna thu thum kipulaakte in: Jesuh tungtawnin hotkhiatna, Pasian in hotkhiatna lampi a sialpa, hotkhiatna in Gentile, Jew hi taleh, mi khempeuh tung hong kipiakna cihte pulaak hi. Koi bangin hih thute in Vantungmi Masa’ thupuak tawh kizom hiam? Mang. 14: 6, 7.\nSimeon’ genkholh thute in Jesuh’ nasep thunih pulaak kholh hi. Khatna ah, Khrih in Israel mite sungah mi tampi in siatna a ngah nading, le mi tampi in hotkhiatna a ngah nading ahi hi. Mihing sepna kihello-in, Khrih in mi khempeuh tungah khuavak le hotkhiatna hong pia hi. Khrih sang maw, nial cih thunih bek om hi. Khrih bekmah a um ding, hong deih hi. Khrih sungah a om mite ahihleh, nungta tawntung ding uh a, vantung gam sung om ding uh hi. Ahi zongin Amah a nial mite ahih leh, tawntung siatna tungin, lamet nei lo mite ahi uh hi. Khrih upna pen bangmah tawh khek theih hi lo hi.\nNihna ah: Simeon in Mary kiangah, “dahna lungkhamna in namsau hiam bangin nangma lungsim mahmah zong hong sunkham ding hi, ci-in genkhol hi (Lk. 2: 35). Mary in Singlamteh tungah Khrih thuak ding a genkholhna ahi hi. Mary a kipan mi khempeuh in Singlamteh lo-in hotkhiatna om lo hi, ci-in a theihtel nading uh ahi hi.\nSinglamteh in hotkhiatna thu hong theitelsak hi. Hotkhiatna pen piakkhong hi-in, kuamah in thalawh zawh hi lo hi. Tua hi mah taleh, hotkhiat a sang mite’ nuntakna panin piakkhiat ding kisam om hi. Khrih na zuih manin bang na suplawh hiam? Bang hangin nang’ supna cihtaak het lo hiam?\nSIMBEH DING: Luke Lai Siangtho’ gelh Luke mah hi-in, siavuan nasep le Pasian nasem mi khat ahi hi. Amah pen “i it siavuanpa” kici hi (Kol. 4:14). Sawltak Paul in siavuan ahihlam a theih tak ciangin, Topa nasem dingin sam hi. Luke in Paul tawh nasem khawm hi. Tawl khat sung khualzin khawm uh hi. Tua khit ciang, Paul in Macedonia gam Phillipi khua-ah Luke nusia hi. Luke in Phillipi ah cina khoi-in Lungdamna Thu tangko hi. Cinate a ding thungetsak hi. Khrih a thei nai lo mite lakah Lungdamna Thu kizelsak hi. Topa in Luke mahbangin eite zong nasem dingin hong deih hi. Ellen G. White, The Ministry of Healing, 140, 141.\n1. Midang’ gelhsa thu siksanin Luke in a gelh thute tungtawnin, Kha Siangtho makaihna tawh Lai Siangtho a kigelhzia, bangci bangin na tel hiam? (2Tim. 3:16). Koi bangin Kha Siangtho in laigelhte makaih hiam?\n2. Pasian in pasal nei nai lo nungak khat sungah naupaai sak cih pen a lamdang, a kitel zo lo ngimna nei thu lianpi ahi hi. Mihing theihzawh hi lo hi. Tua hi leh, um lo ding maw? Nisim i nuntaknate ah i telzawhloh thu tampi om hi. Pasian om takpi-in, leitung, vantung na khempeuh bawl ahih leh, bang hangin pasal nei lo nungak in nau a paai theihna Pasian a dingin hamsa peuhmah ding hiam? Pasian’ sepzawhna thei lo-in, kiim le paam nate omzia tungah kinga bek mite in Pasian bawl na lamdangte nial uh hi. Pasian’\nvangliatna mite a’ dingin a piang thei lo hi peuh mah lo hi. Tua hi-in Pasian a dingin a hamsa khat beek om lo hi (Lk. 1: 37).\n3. Mi minthang American mi khat thu kidong a, na ut khat a piang thei ding hi leh, bang ut ding na hiam, ci-in a kidot tak ciangin, Jesuh kiangah thu khat dong nuam ing, ci hi. Tua a dot ding thu pen, “pasal nei lo nungak sung pan a suakmah na hiam? ci-in dong ning,” ci hi. Bang hangin hih dotna le a dawnna thupi mahmah hiam?


url: =Kong it Leitungbup aa om Zomite khempeuh aw,\nI biak Pasian’ min tawh na khut uh kong len masa hi. Daihna leh nopsakna thupha note khempeuh tungah athakin hong tung tahen!\nI theihsa mah bangin tukum July kha sungin Zomite’ tangthu sungah cikmah aa piang ngeilo guahzukna hangin haksatna lianpi hong tunga mi tampi tak gimna ngahin i om hi. Tua banga i om ciangin Zomi nam khempeuh ki-om khong theilo-in i omna mun tek pan thu kiza-in i gam i lei leh i minamte laka haksat tuahsiatnate i huh theih bangbangin huh dingin i hanciam tek hi. Yangon aa om GZA makai teng ka hih theih bangun ka na kikum uha, leitung bupa om Zomite in i hih theihna zah tek kaikhawmin gentuak i mipihte huhna piak dingin leitungbup ah thu kong zasak uh hi. Tua bang thu na zak ciangun, na omomna tek panun hong hanciamin GZA tungah cimawh huhna sum nong khak ziahziah uha, tua teng mah gentuak i mipihte kiangah na na khakto sawn-in, tampi phattuamna leh hehnepna ngah cih zong kong zasak nuam hi. Hih vai khempeuh a sai dingin GZA Upabul sung panin Associate General Secretary Rev. Dr. Zambawi ka na seh uha, amah tawh asemkhawm dingin Dr. Sian Nun Siam, Sia Peter Mangpu, Sia Ngo Thawng Mang, Sia Vungh Suan Mang-te ka na seh uh hi. Amau zong ahih theih tawp-un hong hanciam uha, nong sumkhakte uh a manlang theithei-in i gam i lei-a om cimawhte kiang a tun theihtheih nadingin hong vaihawm uh hi. Hih nasepna tawh kisai-in anuai-a bangin GZA min tawh lungdamna kong ko uh hi.\nA khatna ah, i mite cihmawhna thu a zak ciangin neih zahzah leh hihzawh zahzah tawh mapang a sum hong khak, i mite adingin neihsa lamsa it hetlo, cizia hetlo-a hong piakhia huhna hong pia khempeuh (donors) te tungah Zomi khempeuh taang leh gentuak khempeuh taangin lungdamna thu kong zasak hi.\nA nihna ah, tua sumte i gam i lei a tun ciangin gentuakte kiangah a manlang theithei-a vai hong hawmsak aa, sumtang tawh ahi zongin, neek theih dawn theih leh zatui zaha tawh ahi zongin, innteek lungsim takpi tawh ahun aphaat, ahatna, apilna siit hetlo-a gim le tawl thuaka a na hawmkhia Kalaymyo leh Khamtung Tedim, Tonzang gama om anuai-a kipawlna tuamtuamte tungah lungdamna lianpi i minambup taangin kong ko nuam hi.\n(1) Zomi Youth Association\n(2) Zomi Siamsin Kipawlna – Universities of Myanmar\n(3) Tedim Youth Association\n(4) Tonzang Social Relief Network\n(5) Shalom Khangno Kipawlna\n(6) Chinland Natural Resources Watch Group\n(7) Helping Hands Organization\n(8) Khitui Gospel Ministry\n(9) Zomi Congress for Democracy\n(10) Siyin-Chin Association for Christian Communication\n(11) Ar Yone Oo\n(14) LCEC – Sm. Dr. Dai Khan Ciang\nA mimalin ahi zongin, kipawlna min tawh ahi zongin, “Gim ing tawl ing” ci hetlo-a ana hanciam den kipawlnate tungah Zomibup taangin lungdamna thu kong ko phapha nuam hi. Na gim na tawlnate uh i mipihte in hong theihkimpih lo hi ung. Ahih hangin i biak Pasian in thei hi. Hong mawknasak lo ding hi. Thu kong ngetsak uh hi. I mipihte na khualna-un gim le tawl hong thuaklai hoh un, ci-in GZA taangin huhna kong ngen nuam lai hi.\nGentuahna a bei ding i sak leh hong beituak nailo-in hong kizop tohtoh tuak lai ahih manin i dah hi. I mipihte itna tawh gim le tawl thuakin mapang khawm ciat lai ni. Huhna sum a piakhiate khempeuh leh tua sumte gentuakte kiang tun nadinga sun le zan cilo, tha le ngal tawh citaktaka na a nasem mimal khempeuh leh kipawlna khempeuh Pasian in hong mawk koihlo-in thupha a tahtah a henhen-in hong piakim ciat tahen!\nGZA buppi taangin,\n11/10/2015 02:24:30 am\nThis is a very nice post and very interesting also and i am thankful for this post. The setting of this page is amazing and i never saw like this before.\n10/18/2016 06:18:01 pm\nThanks to our custom essay writing service English-speaking students all over the globe are finally able to get specialized assistance tailored to their academic needs.


url: =Indiana Jai-Alai Teams, Jai-Alai Game and History, Rules, Pictures and Video\nFind Jai-Alai games and events around Indiana; organize your practices, open or private Jai-Alai games and tournaments; find Jai-Alai fields or courts in Indiana for all your Jai-Alai events or games.\nPlay Jai-Alai in Indiana + Add to My Sports\nJai-Alai in Indiana\nSportsvite makes playing Jai-Alai in Indiana hassle free.\nFind recreational Jai-Alai games and events in Indiana\nConnect with other recreational Jai-Alai players and Jai-Alai teams in Indiana\nOrganize your own Jai-Alai games and events in Indiana\nSports: Soccer, Racquetball, Paintball, Lacrosse, Kickball, Ice Hockey, Golf and more...\nIndiana Jai-Alai Cities & Neighborhoods\nAkron, IN Jai-Alai\nAlamo, IN Jai-Alai\nAlbany, IN Jai-Alai\nAlbion, IN Jai-Alai\nAlexandria, IN Jai-Alai\nAmboy, IN Jai-Alai\nAndrews, IN Jai-Alai\nAngola, IN Jai-Alai\nArcadia, IN Jai-Alai\nArcola, IN Jai-Alai\nArgos, IN Jai-Alai\nAshley, IN Jai-Alai\nAthens, IN Jai-Alai\nAtlanta, IN Jai-Alai\nAttica, IN Jai-Alai\nAtwood, IN Jai-Alai\nAuburn, IN Jai-Alai\nAurora, IN Jai-Alai\nAustin, IN Jai-Alai\nAvilla, IN Jai-Alai\nAvoca, IN Jai-Alai\nBainbridge, IN Jai-Alai\nBatesville, IN Jai-Alai\nBath, IN Jai-Alai\nBattle Ground, IN Jai-Alai\nBedford, IN Jai-Alai\nBennington, IN Jai-Alai\nBentonville, IN Jai-Alai\nBerne, IN Jai-Alai\nBicknell, IN Jai-Alai\nBippus, IN Jai-Alai\nBirdseye, IN Jai-Alai\nBloomfield, IN Jai-Alai\nBloomingdale, IN Jai-Alai\nBloomington, IN Jai-Alai\nBluffton, IN Jai-Alai\nBoonville, IN Jai-Alai\nBoston, IN Jai-Alai\nBoswell, IN Jai-Alai\nBourbon, IN Jai-Alai\nBowling Green, IN Jai-Alai\nBranchville, IN Jai-Alai\nBrazil, IN Jai-Alai\nBremen, IN Jai-Alai\nBridgeton, IN Jai-Alai\nBringhurst, IN Jai-Alai\nBristol, IN Jai-Alai\nBrook, IN Jai-Alai\nBrookston, IN Jai-Alai\nBrookville, IN Jai-Alai\nBrownstown, IN Jai-Alai\nBrownsville, IN Jai-Alai\nBruceville, IN Jai-Alai\nBryant, IN Jai-Alai\nBuck Creek, IN Jai-Alai\nBuffalo, IN Jai-Alai\nBunker Hill, IN Jai-Alai\nBurket, IN Jai-Alai\nBurrows, IN Jai-Alai\nButler, IN Jai-Alai\nButlerville, IN Jai-Alai\nCambridge City, IN Jai-Alai\nCamden, IN Jai-Alai\nCampbellsburg, IN Jai-Alai\nCanaan, IN Jai-Alai\nCannelburg, IN Jai-Alai\nCannelton, IN Jai-Alai\nCarbon, IN Jai-Alai\nCarlisle, IN Jai-Alai\nCayuga, IN Jai-Alai\nCelestine, IN Jai-Alai\nCenterville, IN Jai-Alai\nChalmers, IN Jai-Alai\nChandler, IN Jai-Alai\nChrisney, IN Jai-Alai\nChurubusco, IN Jai-Alai\nClarks Hill, IN Jai-Alai\nClay City, IN Jai-Alai\nClaypool, IN Jai-Alai\nClinton, IN Jai-Alai\nCloverdale, IN Jai-Alai\nCoal City, IN Jai-Alai\nCoatesville, IN Jai-Alai\nColfax, IN Jai-Alai\nColumbia City, IN Jai-Alai\nCommiskey, IN Jai-Alai\nConnersville, IN Jai-Alai\nConverse, IN Jai-Alai\nCortland, IN Jai-Alai\nCorunna, IN Jai-Alai\nCory, IN Jai-Alai\nCovington, IN Jai-Alai\nCraigville, IN Jai-Alai\nCrane, IN Jai-Alai\nCrawfordsville, IN Jai-Alai\nCromwell, IN Jai-Alai\nCross Plains, IN Jai-Alai\nCrothersville, IN Jai-Alai\nCulver, IN Jai-Alai\nCutler, IN Jai-Alai\nCynthiana, IN Jai-Alai\nDale, IN Jai-Alai\nDana, IN Jai-Alai\nDarlington, IN Jai-Alai\nDayton, IN Jai-Alai\nDecatur, IN Jai-Alai\nDecker, IN Jai-Alai\nDeedsville, IN Jai-Alai\nDelphi, IN Jai-Alai\nDenver, IN Jai-Alai\nDeputy, IN Jai-Alai\nDillsboro, IN Jai-Alai\nDonaldson, IN Jai-Alai\nDublin, IN Jai-Alai\nDubois, IN Jai-Alai\nDugger, IN Jai-Alai\nDunkirk, IN Jai-Alai\nDupont, IN Jai-Alai\nEarl Park, IN Jai-Alai\nEaton, IN Jai-Alai\nEckerty, IN Jai-Alai\nEconomy, IN Jai-Alai\nEdwardsport, IN Jai-Alai\nElberfeld, IN Jai-Alai\nElizabethtown, IN Jai-Alai\nElkhart, IN Jai-Alai\nElnora, IN Jai-Alai\nElwood, IN Jai-Alai\nEnglish, IN Jai-Alai\nEtna Green, IN Jai-Alai\nEvanston, IN Jai-Alai\nEvansville, IN Jai-Alai\nFair Oaks, IN Jai-Alai\nFairbanks, IN Jai-Alai\nFairmount, IN Jai-Alai\nFalmouth, IN Jai-Alai\nFarmersburg, IN Jai-Alai\nFarmland, IN Jai-Alai\nFerdinand, IN Jai-Alai\nFillmore, IN Jai-Alai\nFlora, IN Jai-Alai\nFlorence, IN Jai-Alai\nFolsomville, IN Jai-Alai\nFontanet, IN Jai-Alai\nFort Branch, IN Jai-Alai\nFort Wayne, IN Jai-Alai\nFountain City, IN Jai-Alai\nFowler, IN Jai-Alai\nFowlerton, IN Jai-Alai\nFrancesville, IN Jai-Alai\nFrancisco, IN Jai-Alai\nFrankfort, IN Jai-Alai\nFrankton, IN Jai-Alai\nFreedom, IN Jai-Alai\nFreetown, IN Jai-Alai\nFremont, IN Jai-Alai\nFrench Lick, IN Jai-Alai\nFriendship, IN Jai-Alai\nFulda, IN Jai-Alai\nFulton, IN Jai-Alai\nGalveston, IN Jai-Alai\nGarrett, IN Jai-Alai\nGas City, IN Jai-Alai\nGaston, IN Jai-Alai\nGeneva, IN Jai-Alai\nGentryville, IN Jai-Alai\nGlenwood, IN Jai-Alai\nGoldsmith, IN Jai-Alai\nGoodland, IN Jai-Alai\nGoshen, IN Jai-Alai\nGrabill, IN Jai-Alai\nGrammer, IN Jai-Alai\nGranger, IN Jai-Alai\nGrass Creek, IN Jai-Alai\nGraysville, IN Jai-Alai\nGreencastle, IN Jai-Alai\nGreens Fork, IN Jai-Alai\nGreentown, IN Jai-Alai\nGrovertown, IN Jai-Alai\nGuilford, IN Jai-Alai\nHagerstown, IN Jai-Alai\nHamilton, IN Jai-Alai\nHamlet, IN Jai-Alai\nHanna, IN Jai-Alai\nHanover, IN Jai-Alai\nHarlan, IN Jai-Alai\nHarmony, IN Jai-Alai\nHarrodsburg, IN Jai-Alai\nHartford City, IN Jai-Alai\nHaubstadt, IN Jai-Alai\nHayden, IN Jai-Alai\nHazleton, IN Jai-Alai\nHeltonville, IN Jai-Alai\nHemlock, IN Jai-Alai\nHenryville, IN Jai-Alai\nHillsboro, IN Jai-Alai\nHillsdale, IN Jai-Alai\nHoagland, IN Jai-Alai\nHobbs, IN Jai-Alai\nHolton, IN Jai-Alai\nHowe, IN Jai-Alai\nHuntertown, IN Jai-Alai\nHuntingburg, IN Jai-Alai\nHuntington, IN Jai-Alai\nHuron, IN Jai-Alai\nHymera, IN Jai-Alai\nIdaville, IN Jai-Alai\nInglefield, IN Jai-Alai\nJasonville, IN Jai-Alai\nJasper, IN Jai-Alai\nJonesville, IN Jai-Alai\nKempton, IN Jai-Alai\nKendallville, IN Jai-Alai\nKewanna, IN Jai-Alai\nKimmell, IN Jai-Alai\nKingman, IN Jai-Alai\nKingsbury, IN Jai-Alai\nKingsford Heights, IN Jai-Alai\nKirklin, IN Jai-Alai\nKnightsville, IN Jai-Alai\nKnox, IN Jai-Alai\nKokomo, IN Jai-Alai\nKoleen, IN Jai-Alai\nKurtz, IN Jai-Alai\nLa Fontaine, IN Jai-Alai\nLa Porte, IN Jai-Alai\nLadoga, IN Jai-Alai\nLafayette, IN Jai-Alai\nLagrange, IN Jai-Alai\nLagro, IN Jai-Alai\nLaketon, IN Jai-Alai\nLakeville, IN Jai-Alai\nLaotto, IN Jai-Alai\nLapaz, IN Jai-Alai\nLarwill, IN Jai-Alai\nLaurel, IN Jai-Alai\nLeesburg, IN Jai-Alai\nLeiters Ford, IN Jai-Alai\nLeo, IN Jai-Alai\nLeopold, IN Jai-Alai\nLewis, IN Jai-Alai\nLexington, IN Jai-Alai\nLiberty, IN Jai-Alai\nLiberty Center, IN Jai-Alai\nLiberty Mills, IN Jai-Alai\nLigonier, IN Jai-Alai\nLinden, IN Jai-Alai\nLinn Grove, IN Jai-Alai\nLinton, IN Jai-Alai\nLittle York, IN Jai-Alai\nLogansport, IN Jai-Alai\nLoogootee, IN Jai-Alai\nLosantville, IN Jai-Alai\nLucerne, IN Jai-Alai\nLynn, IN Jai-Alai\nLynnville, IN Jai-Alai\nLyons, IN Jai-Alai\nMacy, IN Jai-Alai\nMadison, IN Jai-Alai\nMarion, IN Jai-Alai\nMarkle, IN Jai-Alai\nMarshall, IN Jai-Alai\nMarysville, IN Jai-Alai\nMatthews, IN Jai-Alai\nMedaryville, IN Jai-Alai\nMedora, IN Jai-Alai\nMentone, IN Jai-Alai\nMetamora, IN Jai-Alai\nMexico, IN Jai-Alai\nMiami, IN Jai-Alai\nMichigan City, IN Jai-Alai\nMichigantown, IN Jai-Alai\nMiddlebury, IN Jai-Alai\nMidland, IN Jai-Alai\nMilan, IN Jai-Alai\nMilford, IN Jai-Alai\nMill Creek, IN Jai-Alai\nMillersburg, IN Jai-Alai\nMilton, IN Jai-Alai\nMishawaka, IN Jai-Alai\nMitchell, IN Jai-Alai\nModoc, IN Jai-Alai\nMonon, IN Jai-Alai\nMonroe, IN Jai-Alai\nMonroe City, IN Jai-Alai\nMonroeville, IN Jai-Alai\nMonterey, IN Jai-Alai\nMontezuma, IN Jai-Alai\nMontgomery, IN Jai-Alai\nMonticello, IN Jai-Alai\nMontmorenci, IN Jai-Alai\nMontpelier, IN Jai-Alai\nMooreland, IN Jai-Alai\nMoores Hill, IN Jai-Alai\nMorocco, IN Jai-Alai\nMorris, IN Jai-Alai\nMount Vernon, IN Jai-Alai\nMulberry, IN Jai-Alai\nNabb, IN Jai-Alai\nNapoleon, IN Jai-Alai\nNappanee, IN Jai-Alai\nNew Carlisle, IN Jai-Alai\nNew Goshen, IN Jai-Alai\nNew Harmony, IN Jai-Alai\nNew Haven, IN Jai-Alai\nNew Lisbon, IN Jai-Alai\nNew Market, IN Jai-Alai\nNew Paris, IN Jai-Alai\nNew Point, IN Jai-Alai\nNew Richmond, IN Jai-Alai\nNew Ross, IN Jai-Alai\nNew Trenton, IN Jai-Alai\nNew Washington, IN Jai-Alai\nNew Waverly, IN Jai-Alai\nNewberry, IN Jai-Alai\nNewburgh, IN Jai-Alai\nNewport, IN Jai-Alai\nNewtown, IN Jai-Alai\nNorman, IN Jai-Alai\nNorth Judson, IN Jai-Alai\nNorth Liberty, IN Jai-Alai\nNorth Manchester, IN Jai-Alai\nNorth Vernon, IN Jai-Alai\nNorth Webster, IN Jai-Alai\nNotre Dame, IN Jai-Alai\nOakford, IN Jai-Alai\nOakland City, IN Jai-Alai\nOdon, IN Jai-Alai\nOldenburg, IN Jai-Alai\nOolitic, IN Jai-Alai\nOra, IN Jai-Alai\nOrestes, IN Jai-Alai\nOrland, IN Jai-Alai\nOrleans, IN Jai-Alai\nOsceola, IN Jai-Alai\nOsgood, IN Jai-Alai\nOssian, IN Jai-Alai\nOtisco, IN Jai-Alai\nOtterbein, IN Jai-Alai\nOtwell, IN Jai-Alai\nOwensburg, IN Jai-Alai\nOwensville, IN Jai-Alai\nOxford, IN Jai-Alai\nPaoli, IN Jai-Alai\nParis Crossing, IN Jai-Alai\nParker City, IN Jai-Alai\nPatoka, IN Jai-Alai\nPatricksburg, IN Jai-Alai\nPaxton, IN Jai-Alai\nPennville, IN Jai-Alai\nPerrysville, IN Jai-Alai\nPershing, IN Jai-Alai\nPeru, IN Jai-Alai\nPetersburg, IN Jai-Alai\nPetroleum, IN Jai-Alai\nPierceton, IN Jai-Alai\nPimento, IN Jai-Alai\nPine Village, IN Jai-Alai\nPlainville, IN Jai-Alai\nPleasant Lake, IN Jai-Alai\nPleasant Mills, IN Jai-Alai\nPlymouth, IN Jai-Alai\nPoland, IN Jai-Alai\nPoneto, IN Jai-Alai\nPortland, IN Jai-Alai\nPoseyville, IN Jai-Alai\nPreble, IN Jai-Alai\nPrinceton, IN Jai-Alai\nPutnamville, IN Jai-Alai\nQuincy, IN Jai-Alai\nRagsdale, IN Jai-Alai\nRedkey, IN Jai-Alai\nReelsville, IN Jai-Alai\nRemington, IN Jai-Alai\nRensselaer, IN Jai-Alai\nReynolds, IN Jai-Alai\nRichland, IN Jai-Alai\nRichmond, IN Jai-Alai\nRidgeville, IN Jai-Alai\nRising Sun, IN Jai-Alai\nRoachdale, IN Jai-Alai\nRoann, IN Jai-Alai\nRoanoke, IN Jai-Alai\nRochester, IN Jai-Alai\nRockport, IN Jai-Alai\nRockville, IN Jai-Alai\nRolling Prairie, IN Jai-Alai\nRome, IN Jai-Alai\nRomney, IN Jai-Alai\nRosedale, IN Jai-Alai\nRoselawn, IN Jai-Alai\nRossville, IN Jai-Alai\nRoyal Center, IN Jai-Alai\nRussellville, IN Jai-Alai\nRussiaville, IN Jai-Alai\nSaint Anthony, IN Jai-Alai\nSaint Bernice, IN Jai-Alai\nSaint Joe, IN Jai-Alai\nSaint Mary Of The Woods, IN Jai-Alai\nSaint Meinrad, IN Jai-Alai\nSalamonia, IN Jai-Alai\nSalem, IN Jai-Alai\nSandborn, IN Jai-Alai\nSanta Claus, IN Jai-Alai\nSaratoga, IN Jai-Alai\nScipio, IN Jai-Alai\nScottsburg, IN Jai-Alai\nSedalia, IN Jai-Alai\nSeelyville, IN Jai-Alai\nSelma, IN Jai-Alai\nServia, IN Jai-Alai\nSeymour, IN Jai-Alai\nShamrock Lakes, IN Jai-Alai\nSharpsville, IN Jai-Alai\nShelburn, IN Jai-Alai\nShipshewana, IN Jai-Alai\nShoals, IN Jai-Alai\nSilver Lake, IN Jai-Alai\nSmithville, IN Jai-Alai\nSolsberry, IN Jai-Alai\nSomerset, IN Jai-Alai\nSomerville, IN Jai-Alai\nSouth Bend, IN Jai-Alai\nSouth Whitley, IN Jai-Alai\nSpencer, IN Jai-Alai\nSpencerville, IN Jai-Alai\nSpringville, IN Jai-Alai\nStanford, IN Jai-Alai\nStar City, IN Jai-Alai\nState Line, IN Jai-Alai\nStaunton, IN Jai-Alai\nStendal, IN Jai-Alai\nStockwell, IN Jai-Alai\nStraughn, IN Jai-Alai\nStroh, IN Jai-Alai\nSullivan, IN Jai-Alai\nSulphur, IN Jai-Alai\nSummitville, IN Jai-Alai\nSunman, IN Jai-Alai\nSwayzee, IN Jai-Alai\nSweetser, IN Jai-Alai\nSyracuse, IN Jai-Alai\nTell City, IN Jai-Alai\nTempleton, IN Jai-Alai\nTennyson, IN Jai-Alai\nTerre Haute, IN Jai-Alai\nTippecanoe, IN Jai-Alai\nTipton, IN Jai-Alai\nTopeka, IN Jai-Alai\nTunnelton, IN Jai-Alai\nTwelve Mile, IN Jai-Alai\nTyner, IN Jai-Alai\nUnderwood, IN Jai-Alai\nUnion City, IN Jai-Alai\nUnion Mills, IN Jai-Alai\nUniondale, IN Jai-Alai\nUniversal, IN Jai-Alai\nUpland, IN Jai-Alai\nUrbana, IN Jai-Alai\nVallonia, IN Jai-Alai\nVan Buren, IN Jai-Alai\nVeedersburg, IN Jai-Alai\nVersailles, IN Jai-Alai\nVevay, IN Jai-Alai\nVincennes, IN Jai-Alai\nWabash, IN Jai-Alai\nWadesville, IN Jai-Alai\nWakarusa, IN Jai-Alai\nWalkerton, IN Jai-Alai\nWalton, IN Jai-Alai\nWanatah, IN Jai-Alai\nWarren, IN Jai-Alai\nWarsaw, IN Jai-Alai\nWashington, IN Jai-Alai\nWaterloo, IN Jai-Alai\nWaveland, IN Jai-Alai\nWawaka, IN Jai-Alai\nWaynetown, IN Jai-Alai\nWebster, IN Jai-Alai\nWest Baden Springs, IN Jai-Alai\nWest College Corner, IN Jai-Alai\nWest Lafayette, IN Jai-Alai\nWest Lebanon, IN Jai-Alai\nWest Middleton, IN Jai-Alai\nWest Terre Haute, IN Jai-Alai\nWestpoint, IN Jai-Alai\nWheatland, IN Jai-Alai\nWilliams, IN Jai-Alai\nWilliamsburg, IN Jai-Alai\nWilliamsport, IN Jai-Alai\nWinamac, IN Jai-Alai\nWinchester, IN Jai-Alai\nWindfall, IN Jai-Alai\nWingate, IN Jai-Alai\nWinona Lake, IN Jai-Alai\nWinslow, IN Jai-Alai\nWolcott, IN Jai-Alai\nWolcottville, IN Jai-Alai\nWolflake, IN Jai-Alai\nWoodburn, IN Jai-Alai\nWorthington, IN Jai-Alai\nWyatt, IN Jai-Alai\nYeoman, IN Jai-Alai\nYoder, IN Jai-Alai\nYorktown, IN Jai-Alai\nYoung America, IN Jai-Alai\nZanesville, IN Jai-Alai


url: =Solkha tang nuai ah Tedim khuapi (5) ~ Hau Za Cin :: ZOMI DAILY\nposted on 20 January 2015 at 1:29 pm Lomkholna: Article, Hauzacin\nTuunsung khat pan piang hi ngeingei hang e… cih la na kisa zuaizuai ta ahih manin ka niangtui hai uh tanu te kiangah ap kik khit ciang ka lutto pah uh hi. Zingsang nai 8:30am hita a, mipi hong tung kim mahmahta a, minkhum a a phual ah an leh tui a kipia ahih manin a tamzaw kimta hi. Khuasung pan amau inn ciat ah zingsang kiallap (breakfast ci bualbual zel dih hi, hih nek theihte gamdang tung Zomi te in hong angvanna uh ahih manin) a ne te zong mawtaw leh motor cycle tawh hong tung ziahziah uh a, innka ah mawtaw a dim in kigual zihziah in a ta zolo te a khanglama Sia Thang Van Lian te biakinn gei naih lam ah kiseng phot hi. Zomi mawtaw nei zong na tam a, khe tawh a pai pen a inn naite bek na hipianta hi.\nGamdang omte mah in sum leh pai thupha tawh nu leh pate ading mawtaw leh inn hoih nono na vaihawmsakte uh nak takpi in etlawm a, thupha tampi ngah in Pasian in hong sung lai ding hi cih ka um takpi hi. Nu leh pa leh innkuanpihte, Zolei gam nuam na khualna uh a mawkna hilo in a kimang tawntung ding nasep manpha leh kip ahi hi. Tua manin gamdang om Zomi te aw, ‘inn gua hong hah zom zelzel un’ ciin kong vaikhak nuam hi.\nTu laitak na nasepna uh bang pen minam vai hi a, politics vai hi peuhmah lo in na Zomi pihte mailam ding leh na pianna Zogam ading ahih manin ciil hetlo in mapang in; kisik hethet kei niteh. Hibang hunpha zong a ngah kikkik ding hinawn kei hang. A hun zong tom mahmahta hi. Na khua na tui ah Zomi vai nasepna dingin na sum na pai uh, na phone uh a ging lengleng thei tawh nasepna te uh a manphatna khang semsem dinga na tu na ta khangah ‘mipil, nasem hoih’ ciin hong kiciamteh lai ding hi. Tua ahih manin hih mengmeng, sem mengmeng, nawt mengmeng ni. Ni a taan lai tengin sem ni cih bangin ni 7 khawng bek omta a, Zomi leh Zogam nasia tak a a khantohna dingin a kiseptheih laitak ahi hi.\nZomi makaite in zong Zomi gamdanga omte hong mapanna om kei leh hih Zomi vai thupi pen hizah in picing zolo ding, mipi hizah kikaikhawm zolo ding, a kikaikhawm zongin zeek cing hetlo ding hi, tua manin gamdanga om i tate, i tute, i nu leh pate, i sanggamte leh i meltheih, khuapih, u leh nau khempeuh tungah lungdam mahmah hang… ci ngaungau den uh hi. Gamdang tung Zomi te thupha ding inn lam pan hong kingetsak ziahziah hi. Hih ka laigelh pen inn lamte in a tamzaw in sim kenteh, ahi zongin a pua lamate in nakpi in sim in inn lam ah hilhkik thei, puakkik thei hi hang. Tua manin Zomi leh Zogam adingin leitung kiuli pan semkhawm liailiai den ni.\n“A thei nailote theisak dingin ah, Eite ann bang ki itna dingin ah, Sian in lumbang hong sung hen…”\nTuma kum 30 lai 1984 in Lamka pan Pu Gui Za Thang Guite in Lengtong Pauno lasak a hoih mahmah “Zogam Hong Paal Ding Hi,” (LENGTONG Vol.V) cih la na phuak khinta hi. Tua ahih manin Zomi leh Zogam pen tunai a piang tawm, tunai a hong kithei pan hilo in Pu Thual Zen te khang, tuama pek pan a kizangsa, Zomi khempeuh in a kiciingsa ahi hi.\nA taktak in a ciil pan Zomi a hisa hi hang. Hih i gen ciang damdam in Zogam hong paalta hi cih a gen nuam i hi hi. A kum leh a hun a gen nuam hilo in, a theilote i kihilh, a thei nailote i kigen ciang a thei, a tel ihi hi a, a theizaw, a neizawte in a kisam banga sep ding i tavuan mah hi cih a gen nuam ihi hi. I sep ding bei ngeilo dinga, a hun zuiin sepzia leh sep ding hong kibehlap semsem lai ding hi.\n“Kumpinu Esther kumpi inn sungah a om hangin Jews mi khempeuh kithat ding kici leh a suakta ding hiam?” cih dotna pen tu laitak a Zomi te dinmun ah kibulh kha nuam pahpah ahih manin, “Zomi khempeuh kithat ding kici leh Zomi ka hih hang Zomi in ka kiciamteh nuam kei hi cilecin na peng takpi ding hiam?” ciin mimal kim ciat kidong ni kici nuam mai hi. Zomi khempeuh lak ah a peng lo ding vive a kihih manin thutuak takin minam min dingin Zomi ci ni, Zomi ah kilomkhat ni, kigawm ni, kipumkhat ni ciin kigen khawm a, kithukim diam hi. Kuamah thutang pek omlo hi.\nTua mah bangin hih thukikupna ah hong kihel theilo khuapih tuipih te, a za nailo, a tello, a kinlo, ei tavuan ahih lam zong a thei nailo tampi omlai ahih manin kumpi in kisimna vai tangko ding a genna omsa mah bangin Zomi a thei nailo a za nailo a om leh ciin a sem ding a kuan ding a om hiam ciin a kikamteh khak bek pen a sem nuam, a kuan nuam, Zogam Tangval hong diangkhia phangphang uh hi. A sum a pai ci kei ing, ahi zongin ka hun, ka tha ka zung Zomi leh Zogam adingin pia ning ciin hong kivolunteer ziahziah uh a, minam itna hong guan Pasian in hong ompih hi ciin kiciamteh hi.\nGamdang a om Zomite aw, na khua vuah a pai uh ciang a niangtui man ding uh a, no khuate in na gelsak, na khak, na vaihawmsak thei le uh cin Zomi leh Zogam hong etlawm semsem ding hi. Kinawh mahmah leng kilap dinga, maikal ciang kiziakai ta ding hi. Tua manin hun omlai sem mengmeng ni; i sep theih om lua hi. A paite mawtaw tui thunna ding, a vaitunna ding uh niangtui leh moh man cih bang khawng zong a neu lua cih omlo hi… Khua kipawlnate, pawlpi leh beh leh phung in na ngaihsun siam ding uh lamen ing.\nMinister U Khin Ye in gambup kisimna ding vai a genna ah Zomi cih bang tam gen mahmah a, thuthak saite in a dotna bang ah Zomi cih dong den uh ahih manin, “Ei Zomi te” bang cikha liang hi.\nZomi i hihna mah gelh ding, tua khit ciang – a ut ten ZCD ah pia ding, a ut ten NLD ah pia ding, a ut ten USDP ah pia ding; eima utna party tek ah kipia theilua hi. Tua pen Zomi sungah limtak gen na kul mawk hi. Ahang pen mipi in minam vai leh politics na khen thei nailo uh pawlkhat om ahih man hi. Piahtana om nawnkei, patauhhuai om nawn kei cihna hi!\nBehlap pakna: Den mahmah in kisimna ah a sem ding, a kuan ding sangsiate tawh ka kihokha a, amau genna ah Zomi cih gelhna ding zong patauh huai vetlo, khialh theih zong hilo, eima hihna hauzacindiktak maan tak mah a kigelh ding hi, ci uh hi. 914 = ZOMI cih atna hangin gamdang mi suahna ding omlo hi ciin hong gen phapha uh hi. Tua ahih manin lungmuang takin Zomi at ciat ding ahi hi.\nHolimna hun leh Siate, Zomi makaite, thuthei leh mipilte kam gen kingai cim manlo in innuai lam pan Sialsa gim hong namtui viauviauta ahih manin nitak ann ne dingin anbuk lam ka kigual suk dimdem uh hi. Sialsa ka nek loh pen kum 20 valta a, ka cil phul zangzang kawmin ka kuanga buhsih khu veuveu tawh sialsa hong kithuk ding ka ngak a, ka khut bang a ling setset pian himai hi.\nKa mai a tu dimdemte lah a kuang vuah Sialsa in tutmun ngah zangzang in kei hun hong tung haklua hiam ciman phial dektak ing, ahi zongin a hun lian in ka kuang sungah Sialsa hong tun ciang, kua mah dang phawk man nawnlo in Topa tungah lungdam a kikosa ankuang lungdam takin ka um uh a, lungdam takin kum 20 ka nek nawnloh Sialsa leh Buhsih ka ne ziahziah hi. Topa ei din hoihna e!\nKa gilvah dan bel hong gen nai kei phot ningin ‘zop lai ding’ huangsungah guang zaw ni, ka lungdam. (zop lai ding) Hau Za Cin\nPrevious: A Myota Hluttaw ah Zomi\nNext: Tulai ipianna Nu le Pa te’n a mo neih sunsun hidan!


url: =Thu Khel Pawl Khat « Nikonghong\nHome » Thutatuam » Thu Khel Pawl Khat\nThu Khel Pawl Khat\nNgeau-ngaw Hau Bel\nTommaso aki ci Rome khua ah om ngeau-ngaw khat sia leitungbup ah ngeau-ngaw a hau bel ci hi. Kum 94 a pha a to nu Maria Assunta hong thi ciang a neisa Euro 10 million sia tua ngeau-ngaw in lua hi. Tu laitak in tua ngeau-ngaw Tommaso sia Euro 10 million bek hi ngawl Rome, Milan le Calabria khua te ah inn le taik-khaan (apartment) tam mama nei hi.\nItaly te upadi ah nganhing te in to te neisa lua bup thei ngawl hikale, a muan huai a cing a keam tu om po le, nei thei zangh thei hi ci hi. A to nu thi ma tawntung a keam, acing, a ou nurse ahi Stefania tungtawn in Tommaso in tua hauna teng ama neibang in a zangh thei suak hi.\nHa Syavuan Khat in John Lenon Ha Lei\nCanada te ha syavuan (dentist) khat a hi, Michael Zuk in Beatles te la sa thiam a minthang John Lenon ii ha tang khat sia ley-laan vanh zuakna (auction) pan US $ 31,000 taw lei hi ci in BBC in son hi. Ama in tua John Lenon ii hatang sia ha bawl in a vaak kakoaina theampo le apaina college te ah ngual mu tu in ken sawm aa, tua zawk ciang ama sii-khaan ah hoi tak koi sawm ci hi.\n1960 kiim lai John Lenon in a ha a phai zawk ciang, tua ha sia a inn naseam nu pia ci hi. A vawk tu in a piak ziam tua ahibawle, tua naseam nu ii tanu sia Beatles te a paakta mama khat hitana a tanu atu a piak ziam hi tha tu hi ki ci hi.\nRomania Ngam Ah Nau Min Ukpo Kiphuak Thei Ngawl\nRomania ngam ah kumpi te in patang min sia ukpo kiphuak thei ngawl tu ci in upadi vawt hi. Tua upadi bang ahile, patang nauno min phuak ciang a nuizaak huai, kam mal lamdang, a tumdang nano phuak thei ngawl tu ci hi.\nHi upadi hong pian theina thu in, pa le nu tam mama te in a ta te min sia Emperor, Police, Tarzan, TV set….etc ci khawng in phuak zazan uh ahikom hi ci hi.\nEima sang zong ka no lai ciamui khat ka za ngei hi. Syavuan pa na suak nuam le na ta nei phit sia Syavuan ci in min phuak le te, a pa sia Syavuan pa hong ki ci pai tu aa, a nu sia Syavuan nu hong ki ci pai tu ci te pawl hi ngawl tu zi….\nVanleang Hawl Kawm Mu Tha\nHong Kong te ii vanleang line lian bel ahi, Cathay pacific airline te ii vanleang hawl pilot khat sia meter 11,000 sang na pan a lean laitak mu hi ci in zum ah thu sit ngei uh hi. A vanleang hawl pui pilot khat in datpung zai hi tuak hi.\nThu khensatna pan, khual khawla lean ciang minit 40 sung mut khuan nga aa, tua a thu neina sia a zangh hi, maw ngawl hi, ahihang vanleang hawlna khaan sung ah datpung zai khuan kipia ngawl hi tana, tua datpung zai pilot pa in upadi paltan aa, dan piak a thuak kul tu hi ci hi. (Radio Svoboda)\nSource: VOR (Voice of Russia)\nBy thawngno in Thutatuam on December 13, 2011 .\n← Naypidaw Leinuai Meileang Vawt Tu\tGeothermal Heat Pump System →